Lelaki Ni ‘Transform’ Rumah Usang Berusia 30 Tahun Ini Persis Seperti Baru Dengan Modal RM60K Je. Serius Cantik!

Dalam satu perkongsian dimuat naik oleh Azmeer di laman Facebook miliknya baru-baru ini nyata menimbulkan kekaguman apabila dia berjaya mengubah usang dengan hanya bermodalkan RM60,000, rumah itu telah berjaya ditransformasikan dengan begitu cantik persis seperti rumah baru.

Jadi apa kata anda lihat perkongsian penuh beliau di bawah ini:

Tanah untuk dijual

“Kegilaan apakah ini beli rumah yg dah ditinggalkan hampir 30 tahun. Dan agent penjual tanah memberi tahu, saya orang yg entah ke berapa datang tengok tanah tersebut.
Seseorang memberitahu tanah ini utk dijual.

“Saya terus ambil keputusan utk tengok sendiri tanah ini kerana tanah ini betul2 di tengah Alor Setar. Tambahan pula, tanah ini berkeluasan 4500sqft. So pada saya agak besar kerana tanah saya di Gombak hanya 2000sqft.

Tinggalan rumah usang

“Setibanya saya di tanah ini, mengucap panjang saya. Allah Allah.. Sejengkal tanah langsung tak nampak. Semuanya dah jadi RIMBA ! Saya gagahkan diri juga sambil membaca apa yg patut dalam hati utk masuk ke tanah tersebut & melihat tinggalan rumah usang di tanah itu.

“Seriusly sangat2 teruk & setahu saya rumah tu dah jadi ‘ port.’ Dan ofcoz rumah tersebut sangat2 menakutkan. Pokok sebesar peluk orang dewasa berada di tengah2 ruang tamu rumah. Tandas yg terlalu gelap gelita kerana owner lama tak letak tingkap. Banyak lagi nk cerita benda yg menyeramkan masa saya datang tengok.

Restu mak ayah penting

“But its ok ! Saya nekadkan juga utk beli tanah tersebut kerana pada saya rumah boleh dibina. Tapi tanah tersebut takkan dapat dah di tengah2 Alor Setar. Haaa.. Yg lagi buatkan saya nk beli kerana tembok rumah masih utuh. Tapi senekad-nekad saya pun, restu mak ayah penting.

“Saya call mak ayah minta pendapat. Ayah saya cakap tanya dulu jiran2 berdekatan rumah tu ditinggalkan puluhan tahun kerana hantu atau saja2 tinggal. Its funny right? Tapi kata2 mak ayah kita kena dengar. Saya bertanya kpd jiran terdekat & jiran tersebut mengatakan ‘ kelia-kelia, xdak apa aih ‘

“Selepas itu terjadinya pembelian rumah usang & tanah sebesar 4500sqft, Alhamdulillah
Niat sebenar nak hancurkan terus rumah usang tu. Tapi ayah saya cakap bangunan asal masih kuat. So saya & team plan satu rancangan utk menggunakan struktur asal & repair apa yg patut.

Rumah usang menjadi sebuah rumah
Betul kata orang. Repair lebih mahal dari membina. Tapi takpa, kepuasan hati apabila dapat repair rumah usang menjadi ‘ SEBUAH RUMAH.’

Personal loan bukan untuk joli

Saya berhabisan 60k untuk repair & lengkapkan segala-galanya. Kepuasan hati tidak boleh dibeli. Skrg saya puas hati dgn apa yg saya buat walaupun ramai yg cakap lebih baik bina rumah baru.

“Dan sekali lagi saya mohon PERSONAL LOAN 50k utk repair rumah ini. SO DALAM HIDUP SAYA PERSONAL LOAN YG SAYA MOHON HANYA UTK PERKARA2 SEBEGINI, BUKAN UTK BERJOLI

Hutang atas tanah

“Ok lupa nak beritahu. Saya beli tanah ini dgn harga 140k. So total semua 200k. Dan in syaa Allah lagi 2 tahun saya habis baya utk semuanya yg saya hutang atas tanah ini. So kpd sahabat2 saya yg membaca ni, JUST BUY TANAH & RUMAH walaupun ianya USANG.

“Takkan rugi kerana semasa saya repair rumah ini, seseorang datang offer nak beli 320k. Can u imagine hanya sebulan 2 someone dtg offer utk beli 320k ! So now berapa agak2 market value tanah & rumah saya ni?


“Bulan Ni Mintak Urut Full Body..”-Norman Hakim Me Time Dengan Ayah, Netizen Puji!

Selagi masa masih bersisa, rebutlah peluang untuk berbakti kepada orang tua yang telah banyak berkorban dalam membesarkan kita. Begitulah juga yang dilakukan oleh Norman Hakim dalam menyantuni ayah tercinta yang kini telah uzur.

Norman Hakim baru-baru ini meluahkan rasa syukur apabila diberi kesempatan menziarahi ayahnya di kampung halaman yang terletak di Kuantan, Pahang. Difahamkan Norman bercuti 2 hari telah memanfaatkan masa yang ada untuk memenuhi kehendak ayahnya yang mahu diurut seluruh badan olehnya.

“Me time with Ayah. Alhamdulillah syukur nikmat utk kesempatan ni. 2 hari off dari filming terus ke Kuantan. Sebelum ni urut tapak kaki ayah je sebab tak berani nak tekan lebih-lebih takut dia sengal lepas kena urut.

“Tapi sejak try urut full body dia last month masa balik kejap untuk celebrate birthday mak, bulan ni dia mintak urut full body lagi sebab masa lepas last urut, dia rasa rejuvenated dan rasa muda je dia cakap huhhu. Segalanya dengan izin Allah.

“Diri ni takde la pandai sangat .Pernah la ambil course 2 in 1 as certified personal trainer & physiotherapist tahun 2010.Ilmu tu utk pengetahuan sendiri je.Diam tak diam sejam lebih jugak urut ayah.tulisnya berkongsi momen bahagia dapat menunaikan hajat orang tuanya,” jelasnya.

Support System Yang Baik

Berkongsi lagi diinstagramnya, Norman turut akui dia sangat bersyukur kerana mempunyai kakak yang berkorban menjaga ayah dan berterima kasih mempunyai support system yang baik untuk mempastikan kehidupan ibu dan ayah berada di dalam keadaan yang baik.

“Bulan depan ayah dah setkan official date untuk kena urut lagi hahhaha. Everything for him. Selagi nyawa dikandung badan. Lagi 6 bulan ayah nak masuk 90 tahun. Semoga Ayah dipermudahkan ibadah & kesihatan serta dilanjutkan usia. Segala kebaikan hanya dariNya,” tulisnya berkongsi momen bahagia bersama ayahnya di instagram miliknya.

Meninjau di ruangan komen, rata-rata warganet memuji sikap Norman yang dilihat sebagai seorang anak yang bertanggungjawab. Bahkan tidak kurang juga ramai yang mendoakan agar bapa Norman kembali sihat dan tumpang gembira bila melihat ayah kepada pelakon berbadan sasa itu tertawa selepas diurut oleh anaknya. Bahagia sungguh!


“Padan Muka Ibu Dah Meninggal.” Anak Siti Sarah Menangis Diejek Rakan Sekolah, Raih Simpati Warganet!

Selepas Allahyarham Siti Sarah Raissuddin meninggal dunia, hanya Shuib Sepahtu menjadi tempat anak-anak melepaskan kerinduan dan menumpang kasih.

Walaupun masih kecil, namun anak-anak pasangan ini cukup kuat dan tabah orangnya. Namun siapa sangka, disebalik kekuatan itu adakalanya akan ‘kalah’ dek kata-kata orang.

Demikianlah dengan Dzakira Talita Zahra atau lebih mesra digelar Dekta baru-baru ini diuji dengan gangguan oleh kawan-kawan di sekolah.

Menerusi perkongsian video yang dimuat naik isteri kepada Raissuddin Hamzah itu, dia memaklumkan ketika pulang dari pejabat, Dekta telah mengadu yang dirinya diejek kerana sudah tidak mempunyai ibu lagi.

Anak kedua kepada pasangan Shuib Sepahtu dan Siti Sarah ini terlihat menangis kesedihan dan cuba ditenangkan.

Luahan Dekta membuatkan ramai yang bersimpati. Dalam masa yang sama berharap ibu bapa lebih alert dalam menasihati anak-anak supaya menjaga percakapan dan tidak menyinggung perasaan orang lain.

allahu..ayah ibu pls monitor adab anak2..😭😭

xpe dekta, dorang xthu pergi nya ibu dekta, satu dunia cemburu 😊 semoga dekta kuat ye 🤍

kwn2 pun satu hal….ibu meninggal bukan perkara yg kite mintak2🥺.kesian dekta😳

ni yg saya takut Klo anak2 saya salah kata menguris ht kawan2 atau org lain sbb depan mata kite Selagi boleh diajar adab dikwl dipantau.

dekta..budak tu x tahu kitorg ni 1 malaysia dh jd ibu dekta tau. sape yg cari psl ng dekta,netizen malaysia ni xkan duk diam.dekta kene kuat ye syg 🥰


“Hadiah bermakna kiriman Tuhan untuk kami.”  Enam Tahun Menanti, Siti Sarah Hamil Anak Keempat!

Tiada yang membahagiakan bagi pasangan suami isteri apabila dikurniakan zuriat. Enam tahun berusaha untuk menambah ahli baru dalam keluarga,  akhirnya Allah makbulkan doa pasangan ini.

Dalam satu perkongsian di Instagram, Shuib mengumumkan isterinya  Siti Sarah Raissuddin kini hamil anak keempat mereka. Sarah dikatakan sudah melepasi trimester pertama kehamilan.

Menerusi Instagram TV penyanyi lagu Semakin itu, satu video yang dirakamkan pada 15 Februari lalu menunjukkan suaminya, Shuib Sepahtu memegang alat ujian kehamilan sekali gus mengesahkan yang dia hamil.

“Saya akan buat pemeriksaan doktor minggu depan untuk mengesahkan lebih tepat sudah berapa bulan kehamilan ini.

“Namun dalam kerendahan hati, saya memanjat kesyukuran kerana ini hadiah paling bermakna dikirimkan Allah untuk kami sekeluarga.

“Sebelum ini ada yang nampak perubahan saiz badan saya. Termasuk di kalangan wartawan sendiri. Tapi saya meminta mereka mengunci dulu mulut bab ini. Biar saya umumkan sendiri kepada semua,” kata Sarah yang ketika itu belum berani berkongsi berita kehamilannya.

Menurut Sarah selepas enam tahun melahirkan anak ketiga, Ariq Matin, dia tidak menyangka akan hamil lagi.

“Jujur, selepas enam tahun, saya tak menyangka akan merasai lagi pengalaman berbadan dua. Tapi saya dapat ulangi momen itu lagi.

“Sekarang pun orang kata kandungan sudah kuat, barulah saya berani bercerita lebih. Saya pun sebelum ini ada berdepan situasi kebimbangan, jadi memilih untuk tidak tertekan masa awal kehamilan.

“Doakan kandungan saya baik baik saja. Saya juga doakan buat semua ibu di luar sana yang mahu merasai saat kehamilan lagi, moga Allah murahkan rezeki kalian,” katanya.

Sarah dan Shuib berkahwin pada 26 Februari 2011. Selain Ariq Matin, pasangan ini juga dikurniakan Uwais Alqarni dan Dzahira Talita Zahra.


Tomok Jadi Idola Anak Untuk Bergelar Penyanyi

Ibu bapa adalah inspirasi buat anak-anak. Penampilan ibu bapa menjadi idola buat anak-anak.

Begitu juga dengan penyanyi, Tomok atau nama sebenarnya Shah Indrawan Ismail yang telah berkongsi rakaman video di akaun Instagram miliknya.

Rakaman video memaparkan gelagat anak Tomok keduanya itu  bernyanyi sambil menari.

Melalui kapsyen Tomok, anaknya ingin menjadi sepertinya sebagai seorang penyanyi yang berbakat.

“saya nak jadi macam ayah bila dah besar nanti -Andra-.”

Lebih menarik, perkongsian yang dikongsi oleh penyanyi berusia 35 tahun itu mendapat perhatian daripada peminatnya dan menyifatkan anaknya itu berbakat dalam bidang nyanyian.

Untuk rujukan, Tomok telah berkahwin dengan Rahayu Abas dan dikurniakan dua orang cahaya mata bernama Arrianshah Akid, 7, Andrashah Iman, 5 tahun.

Sumber: Instagram tomokofficial


“Saya Tak Nak Mati Di Sekolah”. Sebak Kisah Anak Murid Ini Yang Rebah Setelah Selesai Exam UPSR

Berat mata memandang, berat lagi bahu yang memikul. Sebak membaca perkongsian seorang ibu di laman facebooknya Diana Azmar apabila kisah seorang anak murid rebah tidak sedarkan setelah selesai menjalani peperiksaan UPSR subjek Sains yang merupakan kertas peperiksaan terakhir.

Dengan bantuan guru, anak murid ini dibawa ke hospital HUKM untuk rawatan lanjut. Di fahamkan adik Mohd Ameruddin Bin Harli Azman mengalami sakit bengkak otak akibat jangkitan kuman.

Pada mulanya anak murid ini tak hadir ke sekolah, tetapi telah dijemput oleh gurunya di rumah.

Anak murid ini bersama adik beradiknya tinggal bersama ibu setelah ibubapanya bercerai.

Ya Allah, besar sungguh dugaan buat keluarga ini. Sesungguhnya kita gembira meraikan anak habis UPSR dengan membawa anak pergi bercuti bersama keluarga. Sedangkan anak ini sebaliknya.

Pastinya anak ini ingin membesar dalam keluarga bahagia punya ibu bapa dan sihat sejahtera. Namun itulah ketentuan takdir. Moga Mohd Ameruddin cepat sembuh ye dik! Ada rezeki adik untuk mendapat kesihatan dan kebahagian di dunia aminn.

BISMILLAH…
HARI INI Jumaat, 28 September 2018.

Saya nak share kisah semalam yang dikongsi oleh seorang guru yang tinggal di kejiranan saya.

Murid di dalam gambar ni adalah adik Mohd Ameruddin Bin Harli Azman, anak murid beliau, pelajar tahun 6 di SK Taman Bukit Subang.

Semalam, 27 September 2018 hari terakhir peperiksaan UPSR. Di saat anak-anak kita termasuk kita sendiri menarik nafas lega dan meraikan ‘kemerdekaan kecil’ anak-anak kita, adik Ameruddin sebaliknya sengsara menanggung sakit bengkak otak akibat jangkitan kuman yang dialaminya. Dia terus tak sedarkan diri sebaik tamat paper Sains semalam.

Sekarang adik Ameruddin berada di HUKM untuk rawatan. Dia hanya tinggal bersama ibu dan 5 adik-beradiknya sejak kedua ibubapa mereka berpisah.

GAMBAR TERAKHIR: Screenshot wasap dari guru tersebut sangat menyentuh hati.

Mohon sesiapa yang sudi nak bagi sumbangan kepada keluarga ni, saya sertakan nombor akaun ibu kepada adik Ameruddin. Sesiapa yang nak hubungi sendiri keluarga beliau boleh pm saya untuk saya berikan contact number.

Diizinkan share dan war-warkan kepada yang lain. Harap usaha kecil kita dapat membantu meringankan beban mereka. Budi baik kalian diucapkan ribuan terima kasih.

BSN 10100-29-00061635-2
Rosliza Abd Kadir

Ibu kepada adik Ameruddin Harli Azman

ATAU

BANK RAKYAT
11-038-100229-2
(Persatuan Ibubapa Dan Guru SK Taman Bukit Subang)
*Sila remarks sumbangan kepada adik Ameruddin


Demi Sesuap Nasi Sanggup Jadi Runner Tapi Lelaki Ini Hiba Bila Dapat Upah Hanya RM4.00. Renungkan.

Setelah PKP dilanjutkan lagi 2 minggu sehingga 28 April 2020 ada  yang menyambut dengan hati yang redha dan ada yang pasrah.

Tentunya kita ada sebab untuk risau setelah memikirkan apa yang bakal berlaku pada ekonomi keluarga. Duit simpanan makin menyusut. Tentu risau memikirkan membeli bekalan makanan untuk besok, minggu hadapan dan bulan-bulan yang akan datang.

Lantaran itu, kini ramai antara kita yang di berhentikan kerja mengambil upan menghantar makanan atau membeli barangan di pasar. Kerjaya runner ini menjadi popular sejak PKP dilanjutkan memasuki fasa ke tiga ini.

Namun dikala mereka mencari rezeki untuk isteri dan anak-anak agar bekalan makanan tidak putus di rumah ada cerita tidak sedap didengar.

Ada segelintir mengambil kesempatan dengan memberi upah rendah kepada runner tidak setimpal kerja yang dilakukan.

Ikuti perkongsian ini. Moga jadi iktibar bersama.

ADA HARGA YANG PERLU DIBAYAR

Untuk itu RM4.10/- cukuplah . Tak perlu bayar lebih . Aku diam dan cuba menenangkan diri. Menolak trolli mall itu bukanlah berat tapi amat lambat aku rasa untuk sampai kemotor . Dari tadi mula mencari cari barang yg dipesan ambik gambar itu dan ini , online WhatsApp untuk pilihan yg mane satu brand yg dimahukan . Dan beratur panjang untuk buat bayaran . Hampir 1 jam untuk menguruskan pembelian ini job (personal shopper ) nampak macam seronok tapi hakikatnya yg pernah buat saja yg tahu . Patutlah ada yg tak suka pi belanja . Sebelum turun kereta kene berpusing pusing cari car park . Ok siap pack kita ride delivery. Telephone asik bunyi je . “Awak kt mane dah siap belum?,Jangan tipu saya nanti saya viralkan nama awak !!” .

Sentap aku . Aku ambik gambar barang barang atas motor snap gambar receipt dan SEND … malas nak type panjang panjang nanti kerja tak siap.

Perjalanan sejauh 29km pada aku tak lah jauh sangat . Tapi nak lepaskan traffic lights kat simpang bandar ini memang sangat stress. Ada pulak kereta rosak kt simpang lagi lah sesak . Tapi kitakan RUNNER celik jalan je sampai ..

“Datin . Semua barang barang datin saya dah siapkan dan receipt bayaran dibag plastik depan . Semuanya RM195.90 seperti yg Saya WhatsApp tadi . “

“Nah ambik RM200/- baki tu buat upah barang tu kau hantar kt meja dapor”.

Tetiba aku terdiam tak terkata kata note RM50/ x 4 keping itu aku genggam tutup rapat letak barang siap , pakai helmet start motor dan pulang .

Sampai dirumah. Anak anak tanye mane gula gula ayah nak beli tadi?

Aku habiskan 1 hari punye kerja . Angkat barang beratur panjang dan bayar dahulukan duit aku bawak motor hampir 58/60km buat kerja 3@4 jam dan lepas tolak modal dan baki yg ada CUMA RM4.10 /- itu belum kire duit minyak aku dan setengah hari aku belum makan .

Takpe jom kita pi kedai depan beli gula gula .. hari ini rezeki kau orang anak anak ya. Ambik nie RM4.10/- beli ice cream dan gula gula . 4 batang ice cream . Je
“Ayah nie baki duit Ayah simpanlah ya nanti Ayah nak pi kerja nak isi minyak motor lagi tauu. RM0.10 sen .

PENGAJARAN

Sejak hari itu biar aku yg bagi nilai dan tetapkan harga Sebab SETIAP KERJA ITU ADA HARGA YANG PERLU DIBAYAR bukan percuma

Tak kirelah mereka kata mahal dan cekek darahlah tapi kerja aku ada nilai .

“You nak. I boleh buat segala galanya untuk You tapi sayang ia ada harga yg perlu dibayar bukan percuma .”

Aku seorang Runner dan jalan raya ini adalah pentas hidupku.

Tulisan asal oleh :

#RAZAKRUNNERTAWAU
0128368132

Sumber : Viral Channel


“Hati Saya Tenang, Tengok Adik Saya Pergi…” Sherie Luah Rasa Lega & Hargai Bantuan Yang Diberikan

Jika sebelum ini Sherie Merlis kelihatan begitu buntu dengan situasi yang menimpa keluarganya, merayu kepada pihak Kementerian Kesihatan (KKM) agar adik perempuannya yang positif Covid-19 dibawa ke pusat kuarantin.

Ini memandangkan keadaan rumah yang mereka huni begitu sesak dan tidak sesuai untuk melakukan pengasingan kendiri. Ada hanya dua bilik tidur yang dihuni 11 ahli keluarga termasuk ibu, bapa dan enam kanak-kanak.

Selepas membuat pendedahan di akaun instagram miliknya berhubung keadaan yang menimpa keluarganya,  akhirnya pelakon Sherie Merlis dan keluarga mendapat bantuan segera.

Berkongsikan kisah bantuan yang telah diterima oleh keluarganya, Sherie merakamkan ucapan terima kasih yang tidak terhingga kepada yang bertindak segera menyelesaikan kebuntuan dan kerisauannya berkenaan penempatan adiknya yang dijangkiti Covid-19 itu.

“Alhamdulillah, semua telah menjalani ujian saringan Covid-19 dan kini dipantau rapi oleh Megaklinik Zahran. Adik Sherie juga telah dibawa ke pusat kuarantin dan rawatan Covid-19 bersama suami dan anak-anaknya yang positif kerana keadaan rumah yang tidak berapa sesuai untuk kuarantin kendiri.

“Terima kasih juga kepada Datuk @fizzfairuzofficial yang pantas menghubungkan abang long dan Sherie. Terima kasih juga kepada pasukan Pejabat Kesihatan Daerah Hulu Langat dan Kementerian Kesihatan Malaysia (KKM) yang telah memudahkan segala urusan.”

Meninjau di ruangan komen rata-rata rakan artis dan peminatnya mengucapkan syukur alhamdulillah dan berpesan agar Sherie jaga kesihatan dan kekal kuat untuk berdepan dengan ujian Covid-19 ini.

Terdahulu, memetik  laporan Harian Metro dilaporkan Sherie merayu kepada pengikut media sosial di Instagram, untuk membantunya berkaitan kebuntuan yang dihadapi apabila adik perempuannya disahkan positif Covid-19.

Dalam perkongsian video berdurasi empat minit dan 42 saat itu, Sherie yang kelihatan sugul jelas sangat risau mengenai keselamatan ahli keluarga terutama ibu bapanya berserta enam kanak-kanak yang berada di dalam rumah itu.

“Adik saya demam tiga hari lalu dan selepas menjalani ujian calitan di klinik kerajaan, akhirnya dia disahkan positif Covid-19. Bagaimanapun adik saya disuruh balik ke rumah untuk menjalani kuarantin kendiri.

“Saya dan dua anak yang berumur sembilan tahun dan tujuh tahun terkandas di rumah adik. Malah, di dalam rumah ini ada juga ibubapa kami. Bapa sakit jantung dan baru keluar hospital.

“Emak ada alzheimer kronik dan hanya terbaring di tempat tidur. Adik pula balik ke rumah dengan keadaan positif Covid-19 dan dia juga ada empat anak berusia tujuh tahun, enam tahun, empat tahun dan 10 bulan termasuk, suaminya.

“Keadaan rumah sesak kerana hanya ada dua bilik, iaitu bilik ibu bapa dan satu lagi saya gunakan. Pagi tadi, suami adik pula demam panas. Malah, anak adik yang berusia empat tahun dah mula sakit tekak,” katanya.

Di dalam rumah berkenaan, hanya Sherie, bapa dan suami adiknya, saja sudah lengkap dua dos vaksin. Justeru, dengan situasi berlaku itu Sherie seorang saja yang masih sihat dan wajar untuk dia ambil berat kepada ibu bapa dan beberapa anak kecil yang ada di dalam rumah itu.


Bila Periuk Kesayangan Terlihat Kusam Atau Bocor, Ini Perlu Buat Segera!

Perasan tak, biasanya kita apabila memasak tentu ada perkakasan tertentu yang menjadi kegemeran kita untuk digunakan. Contohnya, dalam banyak-banyak periuk yang kita ada, mesti ada satu dua yang menjadi periuk yang sering kita gunakan berbanding periuk-periuk atau kuali yang lain.

Mungkin kerana saiznya atau material periuk itu menjadikan kita sentiasa ingin menggunakan periuk tersebut untuk menyediakan menu untuk keluarga.

Disebabkan itu juga, periuk ini akan lebih nampak kusam. Jadi bagamana anda ingin kembalikan aura periuk tersebut seakan baru dan berkilau

Jadi ini yang perlu anda lakukan.

Bahan-bahan:

Asam Keping

Cara buat:

Langkah pertama: Didihkan asam keping bersama air.

Langkah kedua :Masukkan perkakasan atau periuk ke dalam bekas air mendidih tadi.

Langkah ketiga : Pastikan tenggalam keseluruhan bekas di dalam air asam keping tadi. Biar sehingga 2 minit.

Langkah keempat : Kemudian keluarkan dan boleh dicuci seperti biasa dengan menggunakan sabun pencucui pinggan.

Selain itu, oleh kerana kita selalu sangat menggunakan periuk yang sama pastinya jangka hayat periuk tersebut mudah rosak seperti berlakunya kebocoran. Hendak dibuang sayang, maklumlah periuk kegemaran. Jadi lakukan 4 petua berbeza ini untuk pastikan periuk yang bocor boleh digunakan kembali.

KAPUR MASAKAN

Mula-mula, bersihkan dulu periuk dan keringkan. Kemudian, ambil kapur makan dan tampal di bahagian periuk yang berlubang. Tepek ikut ketebalan yang sesuai hingga betul-betul menutup lubang.

Bila tampalan dah kering, bolehlah gunakan periuk itu semula. Biasanya boleh test dulu dengan rebus air. Kalau periuk dah tak bocor lagi, bolehlah guna untuk masak macam biasa.

ASAM JAWA

Ambil sedikit asam jawa dan pastikan tiada biji. Kemudian sapu dan tampalkan pada bahagian belakang kuali atau tempat yang bocor tadi. Tunggu sampai kering dan cuba gunakan periuk macam biasa.

KULIT PISANG

Untuk menampal, pertama sekali panaskan periuk yang bocor. Kemudian, panaskan api dan gunakan sebelah dalam kulit pisang untuk ditenyeh berulang kali pada tempat yang bocor. (Seeloknya buat di kedua-dua bahagian dalam dan luar). Selepas itu, biarkan sekejap di atas api.

KERTAS ALUMINIUM

Boleh cari di kedai hardware. Kadang-kadang di pasar malam pun ada. Harganya pun murah, mungkin sekitar RM2 saja sekaki. caranya mudah, hanya tampalkan kertas aluminium ini pada bahagian periuk yang bocor.


Bahang Hari Kebangsaan Ke 65 Kian Terasa, Koleksi Foto PDRM Bikin Netizen Tak Sabar Ikuti Perarakan Merdeka.

Setiap kali kita menyembut Hari Merdeka pastinya acara perarakan merdeka akan menjadi perhatian utama.

Melihata acara pembarisan anggota keselamatan memberikan aura yang semangat kemerdekaan buat rakyat.

Bahang kemeriahan sambutan Hari Kebangsaan Ke-65 Tahun 2022, mula dirasai apabila Dataran Kawad Pusat Latihan Polis Kuala Lumpur bergema dengan derapan langkah dan lintas lalu aset-aset Pasukan di hadapan Pengarah Pengurusan, CP Datuk Zaini Jass di sini pagi tadi.

Segala persiapan perbarisan disusun rapi demi memberikan persembahan terbaik bagi memeriahkan sambutan yang diadakan di Dataran Merdeka, Kuala Lumpur pada 31 Ogos depan.

Turut hadir, Timbalan Pengarah Pengurusan (Pentadbiran), Jabatan Pengurusan Bukit Aman, DCP Gilbert Philip Layang dan Ketua Penolong Pengarah (Pentadbiran), Jabatan Pengurusan Bukit Aman, SAC Sukri Kaman.

Jangan lupa kongsikan kenangan anda di sana bersama kami. Jurugambar: Inspektor Afiq Nashriq Mohamed Yusof, Sub Inspektor Zaiddin Dahalan, Koperal Mohamad Shazril Abd Rashid dan Lans Koperal Bryanlie Mustin

TAK SABAR NAK LIHAT PERARAKAN MERDEKA

Dalam pada itu, wargamaya meluahkan rasa tidak sabar untuk mengikuti perarakan merdeka itu, Ramai yang merancang untuk datang awal untuk meraikan hari bersejarah itu. Antara komen netizen seperti berikut:

“alhamdulillah terbaik  berpakaian kemas dan segak serta pergerakan kawat yg  mantap.”

“Nak datang awal pagi.”

“terbaik semoga anda bekerja dalam aman dan damai sejahtera.”

GAMBAR LATIHAN PERARAKAN MERDEKA


Umur Dah Masuk 40 tahun, Perbanyakkan Baca Doa Ni Setiap Kali Lepas Solat!

Ada orang kata, kehidupan seseorang itu bermula pada usia 40 tahun. “Life begins at forty…” ini memang biasa kita dengar. Kenapa begitu? Pada usia 40 tahun biasanya seseorang itu akan mencapai puncak kehidupan baik dari segi fizikal, intelektual, emosi mahu pun spiritual.

Umumnya ketika di usia ini, kita benar-benar telah meninggalkan zaman muda dan melangkah ke usia dewasa yang sebenar. Bagi golongan yang mencapai usia 40 tahun, mereka perlu berfikir lebih jauh kerana usia itu mereka sudah berada di persimpangan terakhir sebelum menempuh fasa menanti pengakhiran hidup di dunia.

Dan sebab itu juga, digalakkan untuk kita yang telah mencapai usia 40 tahun ini agar konsisten untuk amalkan doa ini. Bahkan Ustaz Khairul Anuar Basri menyarankan agar dihafal sebaiknya. Ikuti perkongsiannya tentang doa tersebut.

Pagi ini saya nak ajar kat you all, doa wajib hafaz dan baca untuk semua yang berumur 40 tahun ke atas macam saya.

Doa ni saya ambil dari Surah Al-Ahqāf ayat 15.

رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَصْلِحْ لِي فِي ذُرِّيَّتِي ۖ إِنِّي تُبْتُ إِلَيْكَ وَإِنِّي مِنَ الْمُسْلِمِينَ

‘Rabbi auzi’nī an asykura ni’matakal lati an’amta ‘alaiyya wa ‘alā wālidaiyya wa an a’mala sōlihan tardhōhu wa aslihlī fī zurriyyati innī tubtu ilaika wa innī minal muslimīn’

“Wahai Tuhanku, ilhamkanlah daku supaya tetap bersyukur akan nikmatmu yang engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redhai; dan jadikanlah sifat-sifat kebaikan meresap masuk ke dalam jiwa zuriat keturunanku.

Sesungguhnya aku bertaubat kepadamu, dan sesungguhnya aku dari orang-orang Islam (yang tunduk patuh kepadamu)”.

Cuba hafaz doa ini baik-baik. Amalkan setiap kali lepas solat.

Ada 3 benda yang kita minta sekaligus dalam doa ini :

Minta jadi orang bersyukur dengan segala nikmat.

Minta supaya tetap mengerjakan amalan soleh.

Minta agar sifat kebaikan meresap masuk ke dalam diri anak-anak.

Masuk umur 40 tahun ni, kita dah sampai tahap kritikal dan sangat penting. Kita sudah tidak punya masa berbaki yang banyak. Bila-bila masa saja Allah akan panggil kita pulang mengadapNya.

Selamat pagi kawan-kawan.

Mula jadi orang bersyukur instead of merungut-rungut. Mula jadi orang yang tidak fikir yang lain kecuali untuk buat perkara-perkara yang baik saja. Pesanlah kepada anak-anak untuk jadi orang yang baik-baik juga. Kerana kita tidak lama lagi akan meninggalkan mereka semua. Doa anak yang soleh kepada kita adalah doa yang akan sampai kepada kita di alam barzakh.


Suka Sama Suka Itu Perlu Tapi Tak Cukup Untuk Sebuah Pernikahan. Yang Penting Suami Isteri Kena Faham Soal Tanggung Jawab

Mendirikan rumah tangga adalah sangat dituntut dalam Islam, satu cara menghalalkan hubungan lelaki dan wanita. Namun dalam sesebuah perkahwinan, baik suami mahupun isteri, harus tahu akan tanggung jawab masing-masing dalam menguruskan rumah tangga.

Cinta sahaja tidak memadai kerana apabila berlaku sesuatu hal, mula lah bergaduh dan masing-masing mahu menegakkan pendapat sendiri. Kena faham matlamat sesebuah perkahwinan.

“Saya suka dia, dia suka saya, suka sama suka, cukuplah, kan?”

Tidak.

Bab nikah-kahwin ni, suka sama suka tidak cukup besar dan meyakinkan untuk kata seorang lelaki dan seorang wanita itu sudah bersedia untuk bernikah.

Begitu juga dengan ‘hujah’ biasa kita dengar seperti sudah lama berkawan, kenal hati budi, ibu bapa dah restui, bla bla bla, fahamkanlah, semua ini tak cukup valid dan solid untuk jadi sebab untuk berkahwin.

Ikatan nikah membawa maksud kedua-dua lelaki dan perempuan itu mampu menunaikan hak pasangan, mampu melunaskan hak sendiri, tahu dan mampu laksanakan hukum hakam agama, tahu menguruskan rumahtangga dan keluarga, mampu membimbing pasangan dan anak-anak ke arah kebaikan dalam keadaan yang baik, boleh berfikir dengan waras jika hubungan dilanda masalah, wajib menunaikan tanggungjawab terhadap keluarga, dan pelbagai lagi.

Tak boleh dilupakan, hidup bernikah juga bermaksud kita bersedia nak basuh berak anak kita, tak ada nak euwww bagai. Dah anak berak, basuh sajalah, hingga bersih, tak kisah siang, pagi, tengah hari, petang, atau malam ketika orang lain sedang nyenyak tidur.

Jangan pernah fikir dan bayangkan pernikahan itu cukup dengan cinta suci mendalam sejiwa terhadap pasangan pilihan, nak jaga nafsu syahwat semata-mata, seronok gembira sepanjang masa, boleh bermalas-malasan dan seumpamanya. Hidup berkeluarga, walaupun baru berdua, tak sama dengan hidup bujang.

Orang yang bernikah perlu juga faham risiko perceraian, bukan semua pernikahan berbahagia hingga ke hujung nyawa, hingga ke syurga, perlu matang untuk teruskan kehidupan, dan sebagainya. Bukan mendoakan perceraian, tetapi ambil tahu untuk sediakan ilmu di dada.

Jangan terikut-ikut dengan pelbagai drama, filem dan seumpamanya, yang selalu paparkan cinta sebagai penentu segala-galanya. Kalau ikut drama dan filem, pilot tak pernah masuk cockpit untuk terbang tetapi asyik bercintaaaaa tak habis-habis dengan suri hati, doktor tak pernah sibuk urus pesakit tapi asyik kejar cinta Kapten Mukhriz, lelaki dah nikah macam Ustaz Hamadi sibuk pandang perempuan lain disebabkan cinta Aisyah jadi buta mata tak tahu hak dan tanggungjawab sebagai isteri, bla bla bla.

Adik-adikku sayang,
Bernikah bukan bermaksud stop semua benda lain, boleh berbulan madu sampai mati. Hidup perlu diteruskan. Orang yang kerja kuat kumpul duit nak kahwin perlu terus kerja kuat kumpul duit untuk sara isteri dan anak-anak.

Pernikahan membawa bersamanya jutaan UJIAN. Jangan pandang sebelah mata hal ini semua hanya sebab kita nikah suka sama suka. Suka sama suka itu perlu tapi tak cukup untuk sebuah pernikahan.


“Kan B Dah Kata Jangan Bagi Anak Main..” Kena Marah Dengan Datuk K, Tokti Cerita Kejadian Aafiyah Jatuh Skuter!

Sebelum ini tular anak sulung Penyanyi No 1 Malaysia, Datuk Seri Siti Nurhaliza iaitu Siti Aafiyah Khalid dikejarkan ke hospital dan menerima beberapa jahitan pada dagu akibat jatuh tersembam ketika bermain skuter.

Berikutan kejadian itu, Siti Nurhaliza yang lebih mesra dipanggil Tokti terpaksa membatalkan persembahannya dan meminta maaf pada klien atas kemalangan yang berlaku.

Baru-baru ini, menerusi live di laman Instagram miliknya, Tokti mendedahkan dia telah dimarahi suaminya, Datuk Khalid Mohamad Jiwa atau lebih dikenali dengan Datuk K kerana membenarkan anak bermain skuter tanpa memakai alat pelindung keselamatan.

“Sebelum Aafiyah main, dua hari sebelum tu dia (Datuk K) dah pesan jangan bagi anak main. Tak ada safety tu, tak pakai topi keledar.” katanya dalam live yang dimuat naik di Instagramnya.

Tokti menjelaskan skuter itu sudah lama dibeli malah ini bukan kali pertama dinasihati oleh suaminya untuk tidak membenarkan anak-anak mereka bermain dengan skuter itu namun dia tidak menghiraukan.

Sehinggalah pada hari kejadian, pelantun lagu Purnama Merindu terdengar anak perempuannya meraung dan menangis ketika sedang bersiap-siap untuk menghadiri acara. Tidak menunggu lama, Tokti bergegas turun untuk melihat anaknya itu.

“Saya turun tengok dagu dia, yang ini mesti kena jahit ni sebab dalam. Nasib baik tak panik tengok darah.” tambahnya.

Datuk K yang turut berada di situ terus menegurnya kerana dia sudah melarang namun tidak diambil tindakan. Kata Tokti, dia hanya mendiamkan diri kerana sedar dengan kesilapan tersebut.

Selepas kejadian itu, dia terus membuang skuter tersebut kerana bimbang kejadian yang sama akan berulang pada anak lelakinya, Muhammad Afwa yang berusia hampir dua tahun.


Kasih Suami Beri Semangat Kepada Isteri Dalam Labour Room Sungguh Inpirasi. Ikuti Perkongsian Doktor Ini

Seorang isteri pastinya inginkan suami yang menyenangkan hati dan sentiasa membuatkan diri dihargai. Suami yang bersikap penyayang ini pastinya dapat membina rumahtangga sakinah mawaddah.

_____________________________________________________________________

ANUGERAH SUAMI CONTOH

Asyik bercerita tentang perangai mak-mak je dalam labour room kan. Apa kata sekali ni kita cerita pasal bapak pulak?

Kalau haritu ada cerita tentang doktor dan misi sebagai pasukan sorak ibu bersalin. Bila sebut pasal ayah ni, boleh kata mewakili coach agaknya.

Teringat satu kenangan menyambut kelahiran bayi pertama sepasang suami isteri.

Sang suami begitu proaktif sekali dalam membantu si isteri. Apa yang kami sebut, itulah yang dia ikut.

“Teran kuat, ayang! Panjang! Panjang!”

Terharu saya dibuatnya. Sungguh, suami seperti dia benar-benar membantu kerja doktor dan misi semua.

Bila isterinya tak teran kuat mana, dia ikut menegur kesalahan isteri pula.

“Eh, jangan bunyi gitu! Ketap gigi! Kuat lagi! Lagi!”

Tersenyum saya dibuatnya. Teruja dengan kesungguhannya.

Apabila doktor memanggil sang suami,

“Encik, cuba tengok sini kepala anak dah sampai mana. Suruh isteri encik teran kuat lagi.”

Maka, dia encourage lagi dengan bersungguh-sungguh.

“Sambung! Sambung!”

Hampir tergelak saya dibuatnya.
Semangat betul dia!

Di saat kepala bayi kelihatan sudah mula mahu keluar, dia membuka kaki luas bagi tujuan merendahkan badan. Memastikan bisikan benar-benar sampai ke telinga isteri. Macam nak bersilat dah gaya dia waktu ni!

“Ok sayang! Last shoot! Last shoot!”

Allahu! Masa ni memang saya tak boleh tahan nak tergelak! Dia ingat agaknya dalam perlawanan bola sepak?

Akhirnya, si bayi selamat lahir.

Apabila doktor mengangkat bayi sambil bertanya, “Puan, sebut anak lelaki ke perempuan?”

Sang suami terlebih dahulu memberi respon teruja. Dia menekup muka dengan mata terbeliak. Antara terharu dan gembira.

“Doktor, saya dah boleh keluar, kan?”

Saya sangka, pasti dia mahu sujud syukur atas kegembiraan dikurniakan anak pertama mereka.

“Aha. Dah boleh encik.”

“Ok, doktor. Asyik suruh isteri teran, saya sendiri pulak nak terberak.”

Haha! Masa ni memang dah terpecah gelak! Lawak!

Memanglah dia boleh dapat Anugerah Suami Paling Proaktif dalam labor room ni!

So, nak share sikit tips untuk para suami yang teman isteri bersalin.

1. Pastikan isteri ikut arahan doktor/misi.

Maksudnya kat sini, para suami kena peka! Dengar apa yang doktor/misi sebut. Ikut je ulang semula kepada isteri. Macam contoh suami dalam cerita tadi. Sampai doktor dan misi pun puji sebab dia telah membantu memudahkan urusan kami. Terbaik!

2. Jaga aurat isteri

Ini boleh dilakukan semampunya. Di ambang masa kemuncak isteri untuk mula bersalin, selalunya si isteri akan tak senang duduk melawan sakit kontraksi. Bergolek ke kanan. Bergolek ke kiri.

Tak kena cara, boleh terdedah aurat mereka. Begitu juga tentang tudung. Selagi tidak memudaratkan isteri, jagalah bab ini. Si isteri memang tak mampu nak jaga aurat sendiri dah waktu ni. Kesakitan menguasai diri. Maka, tolonglah ‘jaga’ mereka ya, para suami mithali.

3. Baca zikir ke telinga isteri

Terharu bila tengok ramai suami berbuat begini. Teruskan ya! Semoga isteri sentiasa dalam keadaan mengingati Tuhan Yang Esa. Dia jua yang Maha Memudahkan Segalanya.

4. Jaga solat isteri

Tolonglah para suami. Cakna hal yang satu ini. Ikut mazhab Syafie, selagi tak keluar bayi, selagi itu wajib solat. Maka perlu cakna waktu solat dan arah kiblat ya. Belajar juga cara ambil wudhu guna spray.

Boleh dalami lagi ilmu tentang ni daripada ustaz ustazah. Islam itu mudah. Tetapi bukan untuk diambil mudah.

5. Berterima kasih kepada isteri

Fuh! Sendiri tengok orang bersalin pun dah dapat rasa penat dia macam mana. Struggle tahap tinggi punya!

Para suami, ringankan mulut. Ucapkan terima kasih kepada isteri. Kucup dahi isteri tanda penuh menghargai. Ada saya tengok, suami lebih excited tengok bayi yang baru dilahirkan daripada isteri yang baru habis menang ‘berlawan’.

Memanglah si isteri dah tak kisah pun sebab lebih nak berasa lega daripada penat yang amat sangat. Tetapi alangkah sejuknya hati bila dapat lihat suami yang sudi layan isteri macam bidadari.

Oh ya! Apa salahnya berterima kasih juga kepada pasukan sorak (doktor dan misi) yang turut menyumbang jasa. Hormatilah mereka dengan tutur kata yang baik dan riak wajah yang manis. In syaa Allah, semua gembira!

Sekian sahaja.

Selamat menjadi seorang bapa yang penyayang kepada ibu dan anaknya!

Nur Hanisah
Yang Memerhati
.
P/s: Kongsikan tips ini kepada pasangan sendiri, adik-beradik, mahupun rakan-rakan yang bakal melalui perjalanan yang sama nanti!


Amalkan Doa Ini Untuk Redakan Bengkak Pada Anggota Badan. Ustazah Ini Kongsikan Caranya.

Petua terbaik hilangkan segala bengkak pada anggota badan termasuk bengkak kelenjar, ketumbuhan, bengkak gusi, kaki, mata dan sebagainya.

Perkongsian seorang sahabat yang pernah menderita kanser stage 3. Sepanjang dalam proses rawatan inilah doa yang di amalkan sehingga kini beliau sembuh sepenuhnya.

Cara-caranya: Sebelum memulakan bacaan:

1. Istighfar 3x.
2. Shalawat Nabi 10x.
3. Al-Fatihah 1x.
4. Ayatul Kursi 1x

Kemudian diikuti dengan doa surut bengkak. Semasa baca doa ini pejam mata dan bayangkan Allah mengecutkan bengkak, mematikan akar dan menyembuhkan segala luka.

Setap usaha yang kita lakukan sandarkan pada Allah. Dapatkan nasihat Doktor kemudian susuli dengan doa-doa syifa’ agar kita sentiasa tenang dan hampir dengan Allah SWT.

Kredit: Aminah Mat Yusoff


Ibu Ini Kongsi Cara Ajak Anak Solat Dengan Mudah. Barulah Tak Ada Paksaan, Tapi Kerana Allah

Nak didik anak kecil mencintai agama dan rajin solat bukannya kerja yang mudah. Malah kerap kita dengatr ibu bapa bersungut, anak tidak mahu mengerjakan solat. Tentu ibu bapa tercari-cari panduan untuk didik anak dengan mudah tanpa memaksa.

Jom semak!

Kita share semula ya.harini genap 3 tahun post ni.

Assalamualaikum?

Mama lana luqman dibanjiri msg inbox dengan soalan bagaimana mendidik anak solat.

Sejujurnya saya juga melalui proses kaedah cuba jaya dimana selalunya gagal belaka.hikhik..bukan sahaja bab solat..mendidik anak special mahupun anak typical mmg la kena menggunakan kaedah yang berbeza-beza.lain anak lain ragamnya kan.

SOLAT.

1.Saya akui saya juga dulu agak tidak mengambil berat tentang ketepatan masa untuk solat.solat bila akhir waktu.solat bila semua kerja dah selesai.solat bila anak-anak dah tidur.saya mencari2 waktu setelah semua kerja selesai.

Tetapi sebenarnya saya selalu terlupa dgn solat la tempat kita meminta pada Allah supaya memudahkan segala urusan kita.

So tips yg pertama..mama ayah kena solat on time atau secepat mugkin sambil mengajak anak-anak.

” ok kemas semua mainan, JOM kita wudhu and solat”

TAWAR MENAWAR

2.Biasalah.drama-drama anak ni macam macam.ada angin dia asyik tanya “kenapa sampai 4 kenapa tak 3.kenapa tak 2 saya letih harini mama”

Selalu mereka akan cuba tawar menawar.tetapi hukum Allah ttp la kena bertegas.4 means 4.kau tegolek pon mama minta 4.main main waktu solat pun akan diberi hukuman.ini tips utk anak-anak yang 5 tahun keatas.

Yang masih baby..saya rasa ajakla bersama letak di sebelah.anak mmg akan belajar dari apa pemerhatian mereka.tutup segala tv.simpan segala gadget.

MAMA, KENAPA KITA KENA SOLAT BANYAK-BANYAK NI?

3. soalan ini kerap sgt anak typical saya tanya.

” sebab Allah suruh bukan mama suruh “

Kenapa Allah suruh solat banyak banyak luqman penat sgt la 4 keraat.

” Rakaat.bukan keraat.sebab..Allah kata kalau nak masuk syurga kena solat.siapa tak solat nanti masuk api neraka.luqman nak masuk mana?”

Luqman nak masuk syurga.tapi kenapa kena solat banyak.sama jer selalu.

” sebab nak cakap terima kasih Allah..kalau mama bagi luqman toys luqman ckp thank you kan? ALLAH bagi luqman bgn sihat pergi sekolah, jumpa kawan kawan..main dgn kawan kawan..luqman makan mama masak yellow soup,semua tu Allah yang bagi.jadi kena say thank you kat Allah”

Sebenarnya hari2 dia tanya wey.bukan harini je.esok lusa bulan depan.

Jawap dgn sabar and jawapan jangan la berubah teruk sgt.terus sebut ini perintah Allah.

REWARD

4.sekali sekala reward sgt penting utk memberi motivasi kat anak-anak supaya berlumba lumba buat kebaikkan.

Antara hadiah yang diberi contohnya penggunaan hp mama( kecuali fb) untuk 10 minutes.penggunaan laptop 10 minutes. Fav food..atau lego rm5.

Ala..kita dulu pun kena kasik aiskrim malaysia sebagai upah baru la lumba-lumba nak pegi kedai belikan mak bawang 10 bijik kan? Sama la tu.

Selalu bawak anak ke masjid pada waktu-waktu kurang jemaah pada permulaan.waktu dhuha..waktu lepas solat fardhu..kemudian bila dah terbiasa maka mereka pun akan terbiasa.boleh cuba bawa mereka solat maghrib di masjid bersama.pastikan mereka duduk di sebelah kita.dan selesai solat tarik anak duduk dpn kita bagi anak yang masih kecil.jgn biar mereka ganggu jemaah lain.

Semoga menjadi panduan bersama untuk mendidik anak mencintai agama sejak kecil lagi.


Ikut Cara Ini Jika Mahu Hilangkan Kesan Kuning Pada Baju Akibat Deodorant. Confirm Berkesan!

Pemakaian Deodorant adakalanya boleh menyebabkan masalah baju menjadi kekuningan. Sekali gus boleh mengganggu penampilan anda, lebih-lebih lagi jika baju itu berwarna putih. Pasti kesan kekuningan jelas kelihatn.

Jika ibu-ibu menghadapi masalah ini, kami ada tips mudah untuk hilangkan dengan cepat. Baca ni :

1)Cuka
Guna cuka dan juga air suam. Campurkan dua bahan ini dan rendam kain selama beberapa jam. Kemudian, bilas dengan air sejuk.

2)Baking soda dan air
Kaedah ini sama seperti yang di atas, campurkan baking soda dan air. Kemudian, tabur pada bahagian baju yang kuning dan bilas.

3)Pantyhose ( sarung kaki yang nipis)
Gosok perlahan-lahan pada bahagian kuning itu, dan kotoran akan hilang.

4) Limau nipis
Potong limau nipis dan perah pada bahagian yang kuning. Biarkan beberapa minit. Letak sabun seperti biasa dan basuh.

5) Aspirin
Aspirin ini boleh digunakan pada baju berwarna putih sahaja. Larutkan 2 tablet aspirin dalam

air. Kemudian tuang pada kesan kotor baju dan rendam selama 2 jam. Cuci serta bilas seperti biasa.


Beraneka Bunga Di Halaman Ditukar Kepada Tanaman Sayur-sayuran. Ada Sebabnya Isteri Perlu Buat Begitu!

Buang bunga tahi ayam atau ros, tukar dengan pohon serai atau rumpun pandan! Bunyinya memang macam kelakar, tetapi kalau dibuat sungguh-sungguh hasilnya akan menakjubkan seisi keluarga. Saya bercakap mengenai kegunaan laman depan rumah.

Terus terang saya mengakui, menjaga laman bukan tugas saya. Sebenarnya saya tidak berminat pun. Sejak mula pindah ke kediaman ini kira-kira 25 tahun lalu, saya tidak kisah pun tentang halaman depan yang sekangkang kera itu.

Orang perempuan memang lebih teliti dan berseni dalam bab menghias laman, sama seninya ketika menghias ruang dalam rumah. Maaf cakap, oleh sebab terlampau berseni, suami-suami yang buta seni seperti saya selalu pening, malah separuh sewel.

Ini contoh pening dalam rumah: Dia kerap sangat menukar kedudukan perabot, boleh kata dua tiga bulan sekali. Benda yang pada saya sudah elok dan ‘ngam’ di satu sudut, tiba-tiba esok atau lusa ditukar ke sudut lain.

Biasanya sebaik tiba di rumah selepas waktu pejabat, saya menanggalkan kasut dan terus meletakkannya di rak sebelah kanan pintu masuk. Tetapi, tiba-tiba kasut terjatuh di atas lantai, dan tangan saya tersenggol payung. Rupa-rupanya tempat rak kasut telah digantikan dengan tempayan bekas payung!

Satu lagi kejutan terjadi sebaik masuk ke bilik utama. Selepas mandi, seperti biasa saya menarik laci almari pakaian untuk mengambil seluar dalam. Saya terpegang coli! Rupa-rupanya laci yang sebelum ini tempat seluar dan pakaian dalam saya telah menjadi tempat pakaian dalam dia, adusss!

Dia tahu saya tidak suka dengan seni dan inovasinya yang kerap menukar kedudukan semua benda. Sebelum saya membebel dan mencampakkan semula coli, dia sudah berkata: “Bosan saya kalau benda hanya pada satu tempat, kenalah selalu tukar-tukar barulah terasa lain…” Dalam hati saya merungut: “Jangan engkau tukar aku pulak!”

Itu antara pertukaran posisi dalam rumah. Kalau hendak cerita semua betapa bingung saya tentang tukar-tukar barang dalam rumah, saya boleh tulis sebuah buku tebal. Mungkin judul yang paling sesuai ialah ‘Aku Tukar Kau Kang, Baru Kau Tau!’

Tetapi, seninya di laman rumah boleh saya puji. Mula-mula pindah suku abad dulu, laman itu ialah pasir gersang yang tidak ditumbuhi walau sehelai rumput. Almaklumlah tanah bekas lombong yang dijadikan kawasan perumahan dengan iklan ‘Resort Living Within the City’. Jangankan rumput, semut dan lipas pun tidak sudi memijak tapak kering kontang itu.

Entah berapa guni tanah hitam dan tanah merah saya beli dan taburkan di atas pasir kontang itu, semua atas arahan dan kreativiti dia. Setiap hujung minggu saya menjadi drebarnya ke Sungai Buluh untuk mencari benih bunga, baja dan entah apa-apa peralatan berkebun. Kata saya: “Beli saya boleh bayar, jadi drebar pun tak apa, tapi jangan suruh saya berkebun.” Memang saya tidak ambil kisah.

Terkejut saya dalam beberapa minggu laman kontang dan gersang itu mula ditumbuhi macam-macam. Dan, dalam masa kurang tiga bulan sudah ada rimbunan sana-sini. Malah sudah nampak bunga-bungaan beraneka warna.

Saya ingat selama ini dia hanya pandai menghias rak kasut dan laci bekas coli, rupanya dia ada kelebihan lain. Tidak disangka tangannya sejuk dan apa sahaja yang ditanam boleh tumbuh subur. Dia menyebut macam-macam nama bunga, yang saya ingat hanya bunga tahi ayam. Kelakar, bunga yang mekar secantik itu diberi nama tahi ayam!

Kini, laman sekangkang kera yang dulu bekas lombong, sudah menjadi hijau. Pohon cempaka sudah tinggi mencecah bumbung, bunganya putih bagai mutiara. Harumnya menusuk rongga hidung, terus ke jantung hati. Kenanga, ros dan pelbagai bunga lagi juga harum semerbak, terutama menjelang larut malam.

Ada orang kata haruman seperti itu boleh mengundang hantu. Saya tidak pasti. Tetapi sudah suku abad menetap di situ tidak pernah sekali saya nampak puntianak harum sundal malam atau lain-lain spesies hantu bergayut di dahan cempaka atau kenanga.

Lagi pun pada hemat dan logik saya yang suka lepak pada pokok cempaka adalah hantu kampung zaman dulu-dulu. Hantu di bandar lain caranya, kalau teringin bau haruman lebih baik menyelusup dan ronda-ronda kedai minyak wangi di pusat-pusat membeli-belah moden, tidak perlu mengendeng di laman saya.

Apa yang pasti taman mini itu menjadi semacam terapi minda buat isteri. Dia menghabiskan sejam pagi, sejam petang, setiap hari termasuk cuti umum. Katanya, setiap hari ada sahaja kerja di halaman. Menukar tanah dalam pasu, mengganti benih baharu, mencantas dahan dan daun, merumput, membaja, menyiram, mengalihkan pasu, bla, bla, bla.

Malah, dia mengakui masa lapangnya banyak dihabiskan memelihara laman. Sebelah pagi, pokok dan bunga dimandikan dulu, kemudian baru dia sendiri mandi. Sebelah petang, laman dimandikan sekali lagi. Hatta, sekiranya petang keluar rumah, balik tengah malam pun dia menyiram pokok dan bunga di laman. Demikianlah asyiknya si dia dengan bunga taik ayam.

Kadang-kadang naik cemburu saya sebab dia macam lebih sayangkan dan begitu mesra dengan cempaka dan bunga-bunga lain, macam buat ‘dhek’ apabila saya balik dari pejabat. Pelik lagi kelakar apabila dia memberitahu dia boleh bercakap berjam-jam dengan pokok dan bunga-bungaan itu. Kerap juga dia menembak: “Nak cakap dengan awak sepuluh minit pun susah!”
Selalu saya mendengar dia bercakap dengan pokok cempaka: “Dahan awak dah tinggi, petang esok saya cantas, bagi awak lagi cantik yerrr?” Tetapi, saya nampak daun dan ranting-ranting cempaka macam selamba dan buat ‘dhek’. Saya pula menyindirnya: “Agaknya pokok tu tak faham cakap Melayu, cer awak cakap orang putih, maklumlah itu pokok bandar…”

Selain cempaka, kenanga, tahi ayam, dan lain-lain bunga, laman yang sekangkang kera itu juga dihias dengan pelbagai tumbuhan keperluan dapur. Pasu-pasu dengan bunga beraneka warna itu diselang seli dengan pasu daun pandan, serai, kunyit, ulam raja, dan lain-lain tumbuhan keperluan belanga dan kuali.

Ditanam juga pokok tenggek burung untuk ulam, pokok limau purut yang daunnya dijadikan perencah pelbagai masakan, termasuk tomyam. Ada juga daun kari, rumpun selasih, daun bawang, rumpun kesum, kencur, pengaga.

Selama ini saya tidak ambil kisah pun tentang pohon dan daun-daun yang selalu menjadikan gulai dan masakan lebih sedap. Baru-baru ini saya menemani dia ke pasar raya, dan mengetahui benda-benda yang ada di laman itu rupanya ada harga.

Terkejut saya lima batang serai yang diikat kemas harganya RM1, daun kunyit sehelai 50 sen, dua tiga helai daun pandan, 50 sen. Daun kari, ulam raja, kesum, kencur, semua ada harga. Hatta daun limau purut pun lima enam helai harganya 50 sen. Fikir punya fikir banyak juga duit pasar dapat diselamatkan dengan tanaman tersebut.

Dia bercadang untuk menanam cili dan tomato dalam pasu, sambil menegaskan: “Awak tau tak, cili hidup sekilo RM15, kalau kita tanam tiga pasu berapa banyak duit pasar boleh selamat. Durian belanda sekilo RM12, labu manis yang awak suka tu sebiji paling tidak pun RM10. Kalau kita tanam semua tu, banyak kita boleh selamat…”

Setakat dua tiga pohon cili saya ingat okey untuk tanaman di halaman. Tetapi saya tidak berapa berkenan sekiranya dia berhasrat menanam durian belanda, labu manis, terung dan lain-lain. Susah juga sekiranya taman yang cantik itu ditukar menjadi kebun sayur.

Lagi pun ada bahayanya sekiranya labu manis merayap di halaman, takut-takut keluar dari kereta ketika pulang waktu malam saya tersungkur dan terantuk simen gara-gara tersepak buah labu atau durian belanda.

Dan, lebih penting lagi, saya lebih suka dia kekal sebagai suri rumah dan penjaga taman. Pengsan saya sekiranya setiap petang balik kerja melihat dia bertopi besar dan bersarung tangan, seperti nyonya atau apek kebun sayur di Cameron Highland.

Saya memberitahu dia biarlah taman tetap taman, cukup setakat serai, daun pandan dan kesum. Durian belanda, labu air, labu manis, terung dan lain-lain sayur kegemaran saya lebih baik beli di pasar. Tidak mengapa mahal sedikit, asalkan dia tidak menjadi nyonya kebun sayur.

Tetapi, dia berpendapat, lebih banyak sayur-sayuran ditanam di halaman, lebih banyak pula duit pasar boleh dijimatkan. Katanya: “Duit pasar yang dijimatkan itu boleh beli tudung bawal…” Ayat akhir itu saya buat-buat tidak dengar, aduss!

sumber : Abd Jalil Ali, Majalah Keluarga


“Tujuh Ekor Lembu Itu Sebagai Simbolik Kepada Niatnya Untuk Memiliki Tujuh Orang Cahaya Mata.” – Fizz Fairuz

Pelakon, Datuk Fizz Fairuz mengatakan bahawa dia bakal menumbangkan sebanyak tujuh ekor lembu untuk ibadah korban bersempana Hari Raya Aidiladha.

Ketika ditemui OhBulan! Fizz atau nama lengkapnya Mohd Fairuz Zainal Abidin, 41, berkata tujuh ekor lembu itu sebagai simbolik kepada niatnya untuk memiliki tujuh orang cahaya mata. Malah dia akui, sambutan hari raya korban pada tahun ini lebih meriah berbanding tahun lalu.

“Untuk Hari Raya Aidiladha kali ini saya tidak balik ke kampung kerana emak saya ada di sini dan kami sekeluarga akan menyembelih tujuh ekor lembu di sini. Alhamdulillah tahun ini paling meriah.”

“Kami korbankan tujuh lembu kerana saya mahukan tujuh orang anak, jadi kita sembelih lembu dulu. Emak saya mempunyai sembilan orang anak tapi saya mahukan tujuh orang. Insya-Allah.” Kata beliau kepada OhBulan!

Fizz berkata demikian semasa ditemui pada malam gala tayangan filen Sue-On yang diadakan di Starling Mall, pada Selasa.

Berkongsi mengenai erti pengorbanan dalam hidup, pelakon filem Munafik itu berkata isteri tercinta, Datin Almy Nadia merupakan individu yang paling banyak berkorban untuk dia dan rumah tangganya.

“Pengorbanan seorang ibu buat anak-anak, yang saya maksudkan itu adalah pengorbanan Almy pada anak-anaknya. Dia sanggup melakukan apa saja demi menuntut tanggungjawab sebagai seorang ibu.”

“Jujurnya saya terharu melihat apa yang dikorbankan selama ini. Kalau anda duduk serumah dengan saya, anda boleh lihat bagaimana dia berkorban setiap hari. Banyaklah pengorbanan yang dilakukan.” Kata beliau.

Untuk info, Fizz dan Almy atau nama lengkapnya Almy Nadia Aminuddin Shah mendirikan rumah tangga pada 26 April 2004. Mereka telah dikurniakan empat cahaya mata perempuan termasuk seorang anak angkat.

Sumber: OhBulan!

Baca artikel menarik lain di sini:


Dari Hobi Jadi Kerjaya, ‘Iron’ Lady’ Tergantung Di KLCC Siap Jumpa Jodoh Lagi Di Tempat Tinggi!

Dua tiga hari ini tular klip video yang mempamerkan aksi seorang wanita yang diber gelaran ‘Iron Lady’ gara-gara bertugas di puncak menara berkembar KLCC. Wanita yang bernama Maya Sidek yang bekerja sebagai juruteknik akses tali sama sekali tidak gentar bekerja dengan ketinggian 88 tingkat sambil memakai alat keselamatan lengkap.

Wanita yang berusia 30 tahun ini mendedahkan segalanya bermula daripada hobi kesukaannya, iaitu sukan lasak ‘rock climbing’. Meskipun awalnya diakui agak gayat, tapi lama-kelamaan perasaan itu lenyap dengan sendiri dan sudah 5 tahun berkecimpung dalam bidang berkenaan.

Siapa sangka, walaupun bergelar ‘Iron Lady’ kerja di tempat tinggi, dia tidak menyangka akan bertemu jodoh dalam bidang sama. Hal ini kerana, dia sedar bukan semua lelaki boleh menerima calon isteri yang kerja lasak sepertinya. Lebih manis lagi, perkahwinan mereka diserikan pula dengan kehadiran seorang cahaya mata lelaki sekitar 3 bulan lalu.

Tambahnya, meskipun menggalas tanggungjawab sebagai ibu, namun Maya masih kekal dengan karier serta hobi kesukaannya sebelum kahwin. Malah dia turut memasang impian untuk bawa anaknya turut serta lakukan aktiviti ekstrem, dengan harapan membesar jadi lelaki yang ‘lasak’.

ARTIKEL LAIN :


Wanita Ni Berputih Mata Duit Tabung Dimakan Anai-Anai, Impian Beli Motor Berkecai

Sikit-sikit lama-lama jadi bukit. Demikian peribahasa yang boleh dikaitkan dengan hasil duit tabung. Mungkin ambil masa tetapi yang penting kita berjaya menyimpan.

Namun, cara ‘menabung ‘ yang salah kadang kala boleh ‘memakan diri’. Penat ikat perut menyimpan tetapi akhirnya wang di dalam tabungan mungkin tidak boleh digunakan lagi.

Seperti yang berlaku pada seorang wanita di Indonesia ini yang terpaksa ‘berputih’ mata setelah wang yang disimpan di dalam tabung rosak dimakan anai-anai.

Ia sekaligus ‘meranapkan’ impiannya untuk membeli motosikal baharu.

Memetik laporan Suara.com, wanita tersebut telah memuat naik satu video di TikTok yang memaparkan tabung wangnya menjadi ‘sarang’ anai-anai.

Menerusi video itu, kelihatan tabung yang diperbuat daripada kadbod sudah rosak akibat ‘serangan’ si anai-anai.

Di bahagian hadapan tabung itu, tertera ‘Beli motor’ yang ditulis oleh wanita terbabit.

Ketika duit tabung itu dibuka, wang di dalamnya yang semuanya merupakan pecahan Rp 10 ribu juga telah rosak dimakan serangga itu.

Video yang dimuatnaik mendapat perhatian dan ada yang memberikan beberapa cara untuknya.

“Boleh ditukar di bank, yang penting nombor sirinya masih lagi kelihatan,” kata seorang netizen.

“Boleh dibawa ke bank terdekat, kalau ukurannya masih dua per tiga atau 67 peratus masih utuh, ia akan diganti dengan yang baharu,” kata seorang lagi netizen.,

Sehingga kini, video tersebut telah mendapat sebanyak 3.8 juta tontonan di TikTok.

Sumber:


Daun Kunyit Kuning Dan Tak Subur, Lelaki Ini Kongsi Cara Tanam Dan Perawatannya. Barulah Menghijau Daunnya!

Pokok kunyit adalah antara tanaman yang sering menjadi pilihan untuk dijadikan tanaman halaman rumah.

Pokok kunyit yang mempunyai banyak kegunaan untuk masakan, kecantikan dan kesihatan menjadikan ia pokok wajib ditanam halaman rumah.

Tapi nak tanamnya memang cabaran, jika salah cara, habis pokok rosak tapi jika betul pasti merimbun!

Ikuti perkongsian lelaki ini tentang pengalaman tanam pokok kunyit. Hasilnya memang menjadi dan subur!

Saya juga baru je belajar menanam guna Polly beg ni baru sangat dalam  4 hingga 5 bulan lebih kurang.

Senang cerita kunyit suka sejuk maksudnya redup kalau bawah matahari terus tanpa hujan kurang siram tanah kering dia akan kuning.ini pengalaman sy tanam atas tanah yg terdedah matahari,pokok jarak2 Dan x rapat x de perlindungan.kawasan matahari ptg mmg terik.kalau matahari pagi ok lg dia mampu bertahan tp agak terbakar hujung2 la x la teruk sgt.daun masih blh guna.

Saya pindah dlm Polly beg letak tepi rumah, teduh pokok rambutan .tempat ni mmg sejuk Dan matahari pagi.daun lebih lebar daun lebih hijau Dan sy hanya guna Baja urea kalau Ada nasi basi sy letak sikit2 je Kat tanah dia pas tu gembur2kan.

Tanah yg sy gunakan:
Sekam bakar
Sabut kelapa halus (cocopaet)
Nisbah 3 cocopaet 1 sekam bakar
Alhamdulillah Dari 3-4 pokok kini saya mendapat 37 pokok.

GUNA TANAH COCOPAET
Guna cocopaet ni sebenarnya senang. Saya pun baru tahu Kita x perlu siram selalu sebab tanahnya mmg sentiasa lembab.dan bila musim hujan dia x terlalu terendam air Dan dia x akan mampat so akar senang bercambah pokok jd besar daun pun besar2 geram tengok sukanyaaaaa.

POTONG BATANG JIKA ADA POKOK YANG LAYU DAN ROSAK
Ok lagi satu dalam 10 pokok yg Kita tanam mesti Ada salah satunya layu bantut Dan mati.jd saya korek isinya Dan lihat masih cantik keras x membusuk jd sy biarkan saja alhamdulillah dah keluar tunas baru.
Jika Ada pokok anda yg layu Dan mati semua daun potong je batang dia insyaallah dia akn tumbuh semula kalau isinya x membusuk.
Jika isinya membusuk baik buang je .gamburkan tanah jika tanah DH mengeras eloknya tukar tanah jika x sesuai

TANAM KUNYIT SKALA BERSAR
Jika Kita lihat bagai Mana org tanam kunyit berskala besar berekar2 tp cantik Dan subur walaupun terdedah pancaran matahari pada pandangan sy sebab ia rapat Dan tanahnya lembab x terlalu kering.pembajaan yg bagus kerana mereka memang pakar.tanah bersesuaian,tanah gembur Dan parairan yg bagus.

BELAJAR PENGALAMAN SENDIRI TANAM KUNYIT
Puas juga sy Cuba Cari di YouTube mencari bagai Mana menanam kunyit tp semua menunjukkan cara menanamnya sahaja tp tidak cara perawatan Dan kawasan yg sesuai. Susah sebenarnya mendapatkan ilmu jika x Ada yg ajar,apa yg Sy dpt semua Dr pengalaman sendiri.belajar Dr kesilapan Dan usaha sampai dpt.sekian ulasan sy yg panjang lebar ini.

Selamat mencuba!

Sumber: Azizi Manap


“Suka Tengok Famili Besar Ni, Penuh Kasih Sayang.” Bercuti Bersama, Netizen Puji Ukhuwah Antara Keluarga Norman-Abby!

Dua buah keluarga ini sememangnya cukup dikagumi akan hubungan baik antara mereka. Biarpun Norman dan Abby Abadi suatu ketika dahulu bergelar suami isteri dan kemudiannya berpisah. Lalu masing-masing bertemu dengan pasangan baru, namun hubungan mereka masih baik.

Tidak hairanlah banyak aktiviti dan program yang mereka lakukan bersama baik menonton wayang, menyambut kelahiran anak dan semalam keluarga besar ini telah bercuti bersama.

Norman Hakim menerusi laman instagramnya  tiga hari yang lalu ada memuat naik throwback ketika keluarga besar mereka bercuti bersama.

Rupa-rupanya mereka sepakat memilih untuk bercuti ke Pulau Pinang bersama.

Ramai yang memberi komen positif dan suka dengan ukhuwah antara keluarga bsar ini.

Ada juga netizen yang meluahkan rasa sedih kerana keluarga mereka tidak boleh bersatu seperti mana Abby dan Norman.


Merebus Air Kunyit Tidak Perlu Lama, Hilang Khasiatnya. Nak Betul Tekniknya, Ikut Saintis Ni Kongsikan!

Rutin minum air jus kunyit untuk tujuan penjagaan kecantikan luaran dan dalaman wanita telah lama diamalkan. Pun begitu, nyata ada cara yang betul perlu difahami untuk menyediakan minuman yang berkhasiat. Andai tersilap cara, bimbang khasiat kunyit tidak dapat dibekalkan kepada tubuh sepertimana yang diharapkan.

Ini sebagaimana yang dikongsikan oleh saintis Dr Suri Roowi berkenaan teknik sebenar untuk menyediakan jus kunyit. Menurutnya, terdapat 6 teknik yang perlu diberi perhatian.

TEKNIK SEBENAR SEDIAKAN JUS KUNYIT (Turmeric)

1.Kunyit sebaiknya di ‘blend’, dimasak atas dapur sebelum diminum.

2.Kajian menunjukkan memasak kunyit yang di’blend’ dalam masa singkat (kurang 10 minit) dapat tingkatkan bahan berkhasiat (kurkumin) di dalam air rebusan dan lebih mudah di serap ke dalam darah.

3.Merebus kunyit lama (lebih 15 minit) akan kurangkan khasiat kunyit sehingga 50%. Memanggang akan turunkan khasiat sehingga 75% manakala menggoreng @ menumis akan kurangkan khasiatnya sehingga 98%

4.Menurut Saintis dari Institut Penyelidikan Teknologi Makanan, Mysore, India, memasak kunyit untuk tempoh lama akan menyebabkan kehilangan bahan berkhasiat sehingga 53%. Walau bagaimanapun, kehilangannya dapat diturunkan kepada 30% jika kunyit dimasak @ rebus BERSAMA sedikit ASAM JAWA.

5.Bahan berkhasiat kurkumin bersifat lipofilik (suka pada minyak) jadi, untuk tingkatkan penyerapan bahan khasiat dalam darah, kunyit sebaiknya diambil bersama susu atau sedikit minyak zaitun. Penggunaan santan pada kadar sederhana juga dibolehkan.

6.Meminum jus kunyit BERSAMA secubit serbuk LADA HITAM juga dapat meningkatkan penyerapan bahan berkhasiat dalam kunyit. Kajian menunjukkan bahan piperine (bahan berkhasiat dalam lada hitam) dapat tingkatkan penyerapan bahan berkhasiat kunyit (kurkumin) sehingga 2000%.


Jangan Suka-Suka Nak Bandingkan Anak-Anak. Bukan Je Beri Kesan Buruk Pada Emosi, Hubungan Adik-Beradik Juga Jadi Renggang!

Lumrah manusia takkan terlepas dari banding membanding.  Betul tak?

Termasuklah dalam keluarga sendiri, dah jadi kebiasaan ibu bapa membandingkan anak dengan kanak-kanak lain, bukan? Tapi tanpa sedar, perbuatan itu sebenarnya boleh mengganggu emosi anak.

Sesetengah ibu bapa mungkin berasakan perbandingan yang dilakukan itu mungkin akan meningkatkan lagi keinginan anak untuk berjaya.

Hakikatnya, membandingkan anak dengan individu lain bukanlah cara terbaik membantu mereka memperoleh kejayaan. Sebaliknya, ia lebih banyak mendatangkan kesan negatif terutamanya melibatkan keyakinan diri dan emosi anak.

Berikut adalah 3 perkara yang perlu ibu bapa fahami:

#1 Anak miliki keunikan tersendiri

Setiap individu dilahirkan berbeza, kan? Waima, anak kembar sekalipun mempunyai keperibadian yang tersendiri.

Begitu jugalah anak anda. Mereka mempunyai keunikan dan cara pemikiran yang tersendiri.

Benarkan mereka untuk berfikir secara kritis dan membuat keputusan sendiri, tetapi dalam masa yang sama bimbing mereka untuk berada pada landasan yang betul.

#2 Anak bukan objek

Anak tidak sepatutnya dianggap sebagai objek mahupun aksesori untuk mempamerkan rasa bangga dalam lingkaran sosial ibu bapa.

Dengan membuat perbandingan, anda telah menetapkan sasaran yang tidak realistik tanpa melihat tahap kemampuan si kecil.

Ini juga dianggap cara ibu bapa mengeksploitasi anak untuk kepuasan anda sendiri sekali gus menyebabkan kekecewaan pada emosi anak dan merosakkan kehidupan mereka.

#3 Pendidikan adalah hak anak

Sekiranya anda mampu menempatkan anak di sekolah yang baik dan mahal, ia bukan sebagai bantuan yang perlu dibalas oleh anak.

Sebaliknya, pendidikan merupakan hak anak dan ia adalah tanggungjawab ibu bapa untuk menyekolahkan anak.

Tujuan utama pendidikan diberikan adalah untuk anak menjadi individu bertanggungjawab dan berdikari.

Kesan negatif perbandingan kepada emosi anak

Adakalanya, tanpa sedar anda telah membandingkan anak dengan kanak-kanak lain dan menganggap ia bukanlah 1 isu besar.

Walaupun anak mungkin tampak seperti tidak kisah dengan perbandingan yang dibuat tetapi kesannya mungkin tidak dapat dilihat daripada pandangan mata kasar manusia.

Sebaliknya ia mengakibatkan kesan negatif melibatkan mental dan emosi anak, seperti:

1. Wujudkan persaingan adik-beradik

Jika anda sebagai ibu bapa membandingkan anak dengan adik-beradiknya, ia mungkin menyebabkan persaingan tidak sihat.

Lebih membimbangkan sekiranya wujud rasa dendam dan sikap agresif antara mereka.

2. Mula menjauhkan diri

Apabila anak sering dibandingkan dengan kanak-kanak lain, kaum keluarga mahupun adik-beradiknya sendiri pastinya mereka akan berasa tergugat.

Lama-kelamaan anak akan mula menjauhkan diri daripada anda dan ahli keluarganya. Ia menyebabkan wujudnya masalah tingkah laku atau menjejaskan perkembangan mereka apabila dewasa nanti.

3. Menyekat bakat

Sekiranya anak mula merasakan diri tidak dihargai apabila sering dibandingkan dengan individu lain, ia boleh mengakibatkan bakat anak tidak dapat berkembang dengan sebaiknya.

Akhirnya, ia hilang begitu saja.

4. Cenderung wujudkan rasa tidak peduli

Apabila mereka mula menyedari bahawa ada individu lain lebih dihargai orang tuanya, sudah tentu boleh menjejaskan emosi anak.

Pada akhirnya, anak mungkin berasa tidak diendahkan dan tidak akan berusaha untuk membanggakan anda.

5. Elak interaksi sosial

Anda mungkin menganggap perbandingan yang dilakukan sebagai kata-kata pembakar semangat. Sebaliknya bagi si anak, ia seperti ejekan dan sindiran yang sering diulang-ulang.

Apabila sering berdepan situasi itu, anak akan mengelakkan interaksi sosial dengan individu di sekeliling.

6. Mengurangkan keyakinan diri

Jika sebelum ini, mereka adalah anak yang periang dan berani mencuba apa sahaja, tetapi sikap tersebut mungkin akan hilang kerana telah wujud kepercayaan bahawa mereka tidak dapat melakukan apa pun dengan baik.

7. Memusnahkan harga diri

Tumbesaran anak dari sudut mental dan emosi mungkin terjejas apabila si anak mula mempercayai tidak mampu memberikan prestasi yang baik.

Lebih malang lagi apabila terpahat dalam minda mereka bahawa walau apa pun yang dilakukan, ia tetap tidak akan mampu mencapai jangkaan ibu bapanya.


Duit Raya Anak Hak Mereka. Bukan Dihabiskan Beli Barangan Bukan Keperluan. Ada 10 Cara Nak Simpan Duit Anak Cara Berhemah!

Tidak lagi, kita semua bakal menyambut Syawal. Ketika ini tentu anak-anak adalah insan yang amat gembira kerana ketika ini mereka pastinya akan mendapat duit raya daripada ibu bapa, nenek, datuk dan sanak saudara. Lebih menarik, ada anak-anak yang mendapat duit raya lebih daripada RM500.

Namun, duit raya ini bukannya untuk dihabiskan membeli barangan bukan keperluan. Anak-anak harus didik untuk menghargai duit raya ini.

Duit Raya Anak

Duit raya anak kau akan simpan ke atau dah rancang nak digunakan untuk tukar sport rim baru? Atau nak beli Tupperware baru lepastu simpan dalam almari berkaca?

Kalau niat nak simpan baguslah. Tahniah. Saya ada beberapa cara untuk simpan duit raya anak.

Antaranya :

1. Amanah Saham Bumiputera

ASB adalah unit amanah berharga tetap. Beli RM1 seunit, jual pun harga sama. Jadi tidak akan rugi. Purata dividen diumumkan antara 7%. Tahun lepas 7.25%. ASB berharga tetap, berisiko rendah dan tiada caj jualan balik. Daftar akaun bijak/remaja ASB anak siap-siap. Boleh tengok online.

2. Amanah Saham Bumiputera 2

Amanah Saham Bumiputera 2 adalah tabung dana baru ASNB. Tabung dana bernilai RM10 billion. Unit amanah yang berharga tetap. Beli RM1 seunit, jual pun dengan harga yang sama. Dividen tahun lepas 6.75%. Daftar akaun remaja anak siap-siap. Boleh tengok online.

3. Amanah Hartanah Bumiputera

Amanah Hartanah Bumiputera (AHB) adalah unit amanah berharga tetap sama macam ASB. Boleh dibuat di Maybank. Dividen diumumkan dua kali setahun dan puratanya 6%. Akaun boleh dibuka dengan bermula RM100.

4. Tabung Haji

Walaupun dividen TH rendah sedikit, tapi ia berbaloi jika korang hanya simpan di akaun bank korang tu. Cukup RM1300 boleh daftar haji anak siap-siap. Simpan duit raya anak korang di TH untuk elakkan korang daripada terguna nanti. Risau terpinjam lepastu buat-buat lupa.

5. Beli Emas

Gunakan duit raya anak untuk beli emas. Emas tu simpan untuk anak la. Bukan untuk korang. Beli lah emas kerana harga emas juga semakin naik.

6. Produk ASNB

Ada banyak produk unit amanah harga tetap ASNB yang lain seperti Amanah Saham 1Malaysia (AS1M), Amanah Saham Didik (ASD), ASW2020, dan ASM. Unit amanah berharga tetap sesuai dengan ekonomi sekarang, kerana berisiko rendah dan tiada caj jualan balik.

7. SSPN1M

Boleh juga disimpan di sini. Selain boleh digunakan untuk pelepasan cukai, dividen dia juga tinggi dalam purata 4%. Sekarang ada promosi simpan RM500. Dapat RM500 dari kerajaan.

8. Unit Amanah

Jika kau minat melabur dalam unit amanah, boleh juga simpan duit raya anak di sini. Nanti anak kau umur 18 tahun boleh dia guna untuk pendidikan dia.

9. Hartanah

Campur duit raya anak dengan simpanan korang. Jadikan deposit untuk beli rumah apartmen kos murah / medium.

Beli rumah dan sewakan. Ansuran bulanan dibayar oleh penyewa. Letak nama anak sebagai pewaris.

10. Perlindungan Takaful

Yang ni tak guna duit raya anak lah. Kalau kau ada duit lebih, boleh buatkan anak perlindungan takaful. Daripada duk bazir duit ke benda tak patut, baik buat perlindungan takaful untuk kau sekeluarga.

Janganlah pandai buka akaun Insta dan FB anak je. Akaun untuk masa depan dia kena buka juga. Sekurang-kurangnya bila belajar nanti tak payah guna PTPTN.

Kalau kau rasa terbeban dengan ekonomi sekarang, masa depan mereka lagi mencabar. Nilai wang makin mengecil. Jika kau tidak menyediakan simpanan untuk anak korang siapa lagi.

Duit raya anak tu hak anak. Korang sebagai amanah untuk simpan duit tu. Jangan guna duit anak buat beli pampers atau susu ke. Kalau terdesak, korang boleh la pinjam. Tapi ganti la balik lepastu. Kah!

Moga manfaat


“Comel Je Cakap ‘Hey Shy’ Tapi Tetap Jeling Abang.” Gelagat ‘Nakal’ Alisa Bantu Hulurkan Tuala Yusuf Buat Ramai Terhibur!

Apa sahaja yang dilakukan si kecil ini pasti mengundang reaksi ramai. Rata-rata terhibur dan kegeram dengan gelagatnya yang sangat ceria dan aktif selain suka menyakat abangnya.

Ditambah pula dengan wajahnya yang comel , siapa yang memandang pun geram.

Dalam masa yang sama, ramai memuji cara adik-beradik ini dibesarkan, penuh sopan santun dan gentleman. Sememangnya, Yusuf Iskandar dan Alisa Aisyah contoh kepada kanak-kanak lain.Moden tapi cukup terpelihara kelakuan mereka walaupun masih kecil.

Tidak hairanlah, peminat dua beradik ini sering menantikan gambar mahupun video yang dikongsikan menerusi instagram rasmi milik mereka mahupun ibu bapa.

Dalam satu perkongsian, ramai terhibur dengan gelagat Alisa yang malu-malu kucing apabila melihat abangnya menanggalkan tuala. Lantas dia terus berpusing ke belakang untuk mengelak melihat situasi tersebut kononnya malu.

Tetapi yang mencuit hati apabila dia sempat menjeling kepada abangnya. Comel betul Alisa yang semakin bijak dan petah bercakap sama seperti abangnya.

Video yang berdurasi lebih 1 minit itu mendapat tontonan ramai. Dalam video tersebut, kelihatan Alisa yang memakai baju tidur diminta mengemas barang mainnya oleh Hanis Zalikha.

Dalam pada itu, kedengaran suara Yusuf yang baru keluar daripada tandas.

Melihat situasi itu, Alisa terus berlari mengambil tuala sambil menyebut ‘shy’ kepada abangnya itu.

Hanis kemudiannya meminta Alisa memandang ke arah lain kerana Yusuf mahu menanggalkan tualanya.

Gelagat Alisa itu mendapat perhatian ramai. Rata-rata mengusik mengatakan Alisa malu-malu kucing sedangkan dia sempat pusing ke belakang untuk melihat abangnya.


“Cikgu Layak Dapat Lebih. Tapi Ni Je Kami Mampu Bagi”. Baki Kutipan Masuk Tabung Haji, Jasa Guru Ini Bikin Netizen Sebak!

Viral di socmedia kisah seorang guru di rai sempena pesaraanya setelah berkhidmat selama 35 tahun sebagai guru matematik dan matematik tambahan di Kolej Tunku Kurshiah (TKC) telah diberi menerima sebuah kereta produa Aruz sempena pesaraannya.

Lebih manis, guru berkenaan juga bakal menyambut hari lahir pada 16 Disember ini.  Kisah guru bernama Ahmad Bidin, 58 yang mendidik pelajar-pelajarnya  sejak 1986 begitu inspirasi.

Sepakat kongsi duit balas jasa guru

Semalam terbaca kisah cikgu ni. Cikgu nak bersara. Masa majlis persaraan tu, terkejut cikgu bila tengok anak muridnya semua sama-sama kongsi duit belikan beliau kereta.
Lepas tu saya baca komen ramai orang di bawah tu. Ada antaranya anak murid beliau sendiri yang komen.

“Cikgu layak dapat lebih. Tapi ni je kami mampu bagi”.
“Cikgu sangat baik. Tak pernah cakap buruk pasal kami”.
“Cikgu selalu kata kami semua memang dah pandai. Cuma belum jumpa cara je lagi”.

Cikgu tu sendiri pula cuma kata begini. Beliau cuma cikgu biasa. Yang bagus tu adalah pengetua, cikgu lain dan muridnya sendiri.

Apa yang kita boleh belajar dari sini.

Pertamanya. Kisah orang rendah diri. Dan baik hati. Orang lain semua bagus. Dia biasa je. Tak cerita apa pun baik dia. Tapi orang tahu dia baik dan terbaik.

Hidup dalam akhir zaman ni memang kebanyakkan orang akan berlumba-lumba nak tunjuk dia yang terpaling sempurna. Baik. Pandai. Hebat. Kaya.

Namun baiknya kita, pandainya kita, hebatnya kita, kayanya kita tidaklah sampai ke level mana sekiranya cuma kita yang rasa. Tapi tidak sampai hasilnya pada orang lain dikeliling kita.

Keduanya. Cikgu kata anak murid dia semua dah pandai pun. Cuma belum jumpa cara.
Sangkaan baik pada orang lain akan buat satu perkara ni. Buat kita rasa rendah diri. Dan percaya orang lain pun boleh cuma masanya belum tiba lagi. Apatah lagi nak pandang buruk pada orang lain yang tak punya sama kesempatan rezeki. Benda ini akan buat kita layan semua orang dengan rasa ringan hati.

Ketiganya. Cikgu kata pengetua baik. Kawan kerja baik. Murid baik. Semua orang baik. Saya kira begitulah cikgu hidup dengan orang lain juga.

Menanam rasa semua orang lain lebih baik dari kita ni bukan benda mudah dan biasa. Lagi pula bila orang tu terlihat kurang dek ujian pandangan mata kita. Kadang kita manusia ni Tuhan uji cuma dengan sedikit saja kelebihan pun sudah jadi sombong mendabik dada.

Benar sekali pesan suami saya.
“Kalau kita memang orang yang bagus, kita tak perlu bagitahu orang. Orang tahu. Sebab bagus kita tu bukan kita yang rasa-rasa tapi orang lain yang merasa kesan bagusnya seorang kita”.

Kerana itu semua nikmat adalah kelebihan. Juga beban ujian pada masa yang sama. Dan untuk meringankan kelebihan dan beban ini, perlu diletak di atas semuanya adalah…
Akhlak.

Kagum jasa guru

Meninjau di ruangan komen, rata-rata netizen melahirkan rasa kagum dengan cara guru berkenaan. Malah ada juga bekas pelajar guru berkenaan berkongsi kisah dan jumlah kutipan.

Apa yang pasti ini, ia sebuah kisah yang sungguh inspirasi untuk seorang guru. Benarnya jasa guru itu amat bernilai untuk mendidik anak bangsa. Tiada tolok bandingnya.


“Isu Kecil Jadi Besar, Berperang Mulut, Bila Berjauhan Rasa Rindu.” Antara Perangkap Dasim Buat Rumahtangga Tak Harmoni. Take Note Suami Isteri!

Setiap pasangan suami isteri, hubungan yang mesra, penuh kasih sayang dan saling melengkapi amat penting untuk rumah tangga kekal bahagia dan harmoni.

Namun siapa sangka dalam tempoh itu ada juga dugaan yang mendatang. Salah satu puncanya adalah dikatakan berkaitan dengan perangkap dasim!

Ikuti lanjut apakah yang dikatakan sebagai perangkap Dasim yang menjadi punca pergaduhan suami isteri.

AWAS PERANGKAP DASIM!.

Perasan tak dalam rumahtangga ada ketika serba tak kena, kadang rasa nak marah tak tentu pasal, kerap prasangka buruk pada pasangan, isu kecil pun boleh jadi isu besar.Tengok muka pasangan pun rasa meluat, tapi dalam hati rasa sayang dan bila berjauhan rasa rindu! Hah, bila keadaan ini berlaku, salah satunya adalah berpunca daripada jin/ syaitan penghasut yang bernama “Dasim”.

Perlu Tahu Mengenai “Dasim”
1.Dasim adalah iblis yang tak suka suami isteri & keluarga aman dan bahagia. Dasim ini tugasnya adalah menyebarkan sifat emosi yang keterlaluan, mudah marah dan permusuhan pada suami isteri.

2.Selalunya kes rumahtangga Dasim akan cuba meruntuhkan institusi kekeluargaan.Dasim akan cuba mengapi-apikan lagi suami isteri sampai bermusuhan dan buat suami isteri rasa tak tak sefahaman tanpa sebab!

3.Si Dasim ni, kerja dia suka buat pasangan terasa hati, dia akan buat orang tu takkan diam diri, bila terasa hati sikit je terus akan turut berperang mulut, keluarkan kata-kata yang menyakitkan hati tanpa berfikir secara waras.Kesannya rumah tangga yang dibina tu akan jadi suram, tawar dan ianya akan tak tenteram.

4.Dasim suka menghasut terutama pada wanita yang datang bulan, baru lepas bersalin atau sedang mengandung, yang sering alami emosi tidak menentu.

5. Dasim ni terlalu jahat hingga dia akan buat kita sanggup lakukan apa sahaja untuk puaskan hati kita yang marah, sampai rumah tangga kita hancur lebur tanpa sebab.
Pergaduhan dan perselisihan didalam rumahtangga memang hasutan dan kerja syaitan, namun kita suami isteri juga perlu kuat dengan mendekatkan diri pada Allah, buat perkara-perkara baik yang mana boleh menjernihkan kembali rumah tangga. Jangan mudah terpedaya dan terperangkap dengan hasutan ini.

6 TIP ELAKKAN HASUTAN DASIM

1. Bila tengah marah pada pasangan MENGUCAP DAN BERISTIFAR banyak-banyak, tarik nafas dan cari tempat yang menenangkan dalam rumah. Marah bagaikan api, redakan ia dengan air, mengambil wuduk dan tunaikan solat sunat dua rakaat.
2. Bila salah faham cepat-cepat MOHON MAAF pada pasangan dan jangan tunggu lama-lama. Ia akan menghilangkan prasangka dan rasa marah dalan diri.
3. Amalkan makan dan solat jemaah bersama-sama, BACA DOA SAMA- SAMA.
4. Ramai tak sedar benda ni. Bilik kosong yang dibiar lama, tambah-tambah yang ada katil & selimut akan buatkan iblis menumpang dalam selimut. Sebab tu Rasullah juga pernah berpesan “ketuk/libas” selimut bantal sebelum naik atas katil/tempat tidur & kerapkan juga solat & berzikir di dalam bilik-bilik yang tak berpenghuni tu. Buka pintu.. biar bila azan/ zikir/ mengaji Quran pun suara kita boleh didengar sampai ke bilik bilik kosong tu.
5. Jangan lupa memberi salam setiap kali masuk ke rumah, walaupun tiada orang didalam rumah.Rumah yang tidak diberikan salam, memudahkan ‘Dasim’ melakukan kerja dan hasutannya didalam rumahtangga.
6. Kerap baca yassin dalam rumah, bacalah setiap malam jumaat dan kalau nak lagi baik BACA AL-QURAN. Kalau suami tak sempat, isteri buat, kalau dua-dua tak sempat, galakkan anak-anak buat, kalau memang semua tak sempat, pasang MP3 pun ok. Biar ayat-ayat suci berkumandang dalam rumah kita!
Iblis dan syaitan laknatullah ni tak akan tenang selagi rumahtangga yang dibina tu hancur! Dari hari pertama kita nikah sahaja dia sudah menangis terpekek lolong! kalau kita bercerai-berai dia akan berpesta gembira!
Selamatkanlah rumahtangga kita, semoga dijauhkan daripada godaan syaitan dan iblis. Moga rumahtangga yang dibina berkekalan hingga ke Jannah! Amin.

Kredit : Mohd Atuf Usamah via Pusat Rawatan Islam Al Maliki Syifa Group via

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Dalam Seminggu Biasakan Anak-anak Minum Air Kelapa Paling Kurang Sekali Untuk Serap Khasiatnya!

Diakui jika dapat menikmati air kelapa ketika cuaca panas, nikmatnya cukup terasa menyegarkan. Tidak hanya kepada orang dewasa yang menggemarinya, malah air kelapa atau nama saintifiknya Cocos nucifera juga digemari oleh kanak-kanak.

Apa yang menariknya berkenaan minum air kelapa ini, bukan sekadar penghilang dahaga,  malah mempunyai manfaatnya yang rugi jika dilepaskan begitu sahaja.

Menurut perkongsian daripada Dr Mazliana Mazlan di akaun facebooknya, digalakkan paling kurang seminggu sekali berikan anak-anak minum air kelapa.

Sungguh kena jadi air favourite anak, terutama waktu anak tak sihat.  Demam, cari air kelapa. Batuk, cari air kelapa. Kahak, cari air kelapa. Sakit perut, cari air kelapa. Muntah, cari air kelapa. Cirit, cari air kelapa.

Real food, bantu penyembuhan kan, dengan izinNya. Kena cuba, baru tahu.

ARTIKEL MENARIK

Kita kena tukar sikit. Kalau dulu bila anak tak sihat tak bertenaga, ada yang bagi air seratustambah. Tapi sekarang, kita cuba cari air kelapa k. Paling sihat kan.

Air kelapa berganda lagi dengan khasiat mineral dan vitamin yang anak-anak perlukan terutama waktu sakit.

Air kelapa bantu keluarkan toksin dari badan anak. Air detox semulajadi, yang kita kena ajar anak minum.

Umur berapa boleh minum?

Umur 6 bulan ke atas dah boleh minum. Sikit je beberapa sudu dah cukup.

Kalau anak alahan?

Kalau anak ada alahan naik gegatal lepas minum, elakkan dulu. Anak eczema boleh je minum kalau tak flare lepas minum.

Air kelapa potong ubat?

Air kelapa tinggi dengan mineral dan vitamin, ada sesetengah ubat tak digalakkan ambil bersama air kelapa. Sebaiknya, jarakkan penggunaan ubat dan air kelapa dalam 1-2 jam macam tu.

Kita cuba sama-sama ya. Nampak je anak mula tak sihat, air kelapa yang kita cari dulu.


Ikut Cita Rasa Keluarga, Rekabentuk Baru Raih Perhatian. Belakang Ala-Ala Wagon!

Tempahan Produa Alza Generasi Kedua sungguh luar biasa! Perusahaan Otomobil Kedua Sdn Bhd (Perodua) memperkenalkan Perodua Alza serba baharu menjelaskan bahawa telah berjaya menerima lebih 30,000 tempahan sejak pembuat kereta kompak itu membuka tempahannya pada 23 Jun 2022, yang mana tertinggi dalam sejarah jenama Alza.

Perodua Alza 2022 telah dirasmikan oleh Perdana Menteri, Datuk Seri Ismail Sabri Yaakob sebentar tadi di Kuala Lumpur Convention Centre.

Hadir sama, Pengerusi Perodua, Tan Sri Asmat Kamaludin dan Presiden Daihatsu Motor Co, Soichiro Okudaira dan Presiden dan Ketua Pegawai Eksekutif Perodua, Datuk Zainal Abidin Ahmad.

Presiden dan Ketua Pegawai Eksekutif Perodua, Datuk Zainal Abidin Ahmad berkata, hampir 4,000 pelanggan sudah menukar tempahan Perodua Alza mereka kepada versi terkini walaupun sebelum pembukaan tempahannya diumumkan secara rasmi.

Dipamerkan di 195 buah bilik pameran

Katanya, pencapaian itu disebabkan oleh beberapa faktor, antaranya ialah pelanggan ingin memanfaatkan sepenuhnya inisiatif pengecualian cukai jualan yang tamat tempoh pada 30 Jun lalu.

“Bermula hari ini, beberapa pelanggan kami akan menerima Perodua Alza serba baharu mereka daripada 195 bilik pameran jualan sah di seluruh negara.”

“Selain itu, kami memberi jaminan kepada pelanggan kami yang menempah Perodua Alza serba baharu mereka pada atau sebelum 30 Jun, mereka akan menerima kenderaan mereka sebelum tarikh akhir 31 Mac 2023,” katanya di majlis pelancaran rasmi Perodua Alza serba baharu di sini, hari ini.

Katanya lagi, antara daya tarikan nilai keseluruhan pakej Perodua Alza serba baharu, termasuk ciri keselamatan yang dipertingkatkan seperti enam beg udara, ciri Bantuan Keselamatan Termaju, tawaran digital yang dipertingkatkan, ruang yang luas dan keselesaan pemanduan yang lebih baik.

Perodua Alza Generasi Kedua ini menggunakan 95 peratus kandungan tempatan dengan pelaburan pembangunan RM770 juta sejak 2018.

Berikut harga Perodua Alza generasi kedua:

Perodua Alza varian X – RM62,500
Perodua Alza varian H – RM68,000
Perodua Alza varian AV – RM75,500

Reka Bentuk MenarikTermasuk Belakang Ala-Ala Wagon

Sumber: pandulaju, Motoqar, Dream Car Expo, thevocket.com & Harian Metro

Keluarga Talk: Mengukir Bahagia Tidak Semestinya Harus Korban Diri


Berlaku Adil Ni Bukan Bab Kahwin Ramai Je. Dengan Isteri, Ibu Ayah Pun Kena Sama Rata. Dua- Dua Tiket Ke Syurga. Sebab Tu Tak Mudah Jadi Anak Lelaki

Siapa yang kahwin untuk bercerai kan, rumah tangga yang disemai, dibaja sentiasa subur namun akhirnya terputus ditengah jalan.

Wanita mana yang sanggup menjadi ibu tunggal atau bahasa kasarnya janda. Perkahwinan pertama itu kalau boleh adalah yang terakhir  bagi mereka. Perbalahan dan segala masalah cuba ditangani supaya keruh yang melanda kembali jernih. Namun siapa kita mahu menidakkan takdir. Andai itu takdirnya, reda dan pasrah menerima ketentuan tersebut.

Percayalah, apabila seseorang perempuan itu nekad memfailkan penceraiannya di mahkamah maka perempuan itu sudah mengumpul segala kekuatan yang ada untuk menempuh hari penceraiannya dia mahkamah.

Justeru untuk panduan bersama, jagalah rumah tangga kita, bajalah ia dengan penuh kasih sayang….hargailah pasangan anda..selagi dia masih ada bersama anda.

Sedih dengar cerita Fizo, Mawar.

Yea. Orang ketiga ni tak semestinya penyondol suami kita atau kita yang tersondol. Orang ketiga ni boleh jadi ahli keluarga, ibu ayah adik-beradik.

Jadi anak lelaki ni bukan senang. Berlaku adil ni bukan bila kawin ramai je. Dengan isteri, ibu ayah pun kena sama rata. Dua dua pun tiket ke syurga.

Selesai hal kamu dengan mak ayah tapi terbengkalai hati isteri,kecundang juga pahala tumpah entah kemana..ini lah yg dikatakan yg dikendong berciciran..yang dikejar tak dapat.

Kalau tidak Islam tidak akan meletakkan hak nafkah itu pada isteri dulu dibaris awal dan paling atas,mak ayah di baris bawah bawah selepas cukup kelengkapan isteri anak2 dan diri sendiri.sebab isteri itu amanah yang anak lelaki kamu pilih untuk dikendong.maka dia wajib mematuhi.itu hukum bukan bodoh.

Kadang kadang anak anak dah faham situasi ini tapi kekangan dan tekanan dari pihak orang tua membataskan suami menjadi suami yg benar benar baik.

Tolong isteri dikata menghambakan anak lelakinya

Beli itu ini pada isteri dikata isteri merampas atau jadi kuku besi pada suami

Suami penyayang pada isteri anak anak dikata isteri bomoh mandrem

Sebenarnya mak ayah…itu tiket anak lelaki kamu ke syurga..Rasulullah sangat menyantuni istri beliau..jangan lah masuk campur urusan keluarga anak2..doakan yg baik baik.

sebagaimana mak sendiri mahukan ayah menyantuni mak,sebagaimana mak mahukan anak perempuan mak disantuni menantu lelaki mak,begitu jua lah anak perempuan orang perlu disantuni anak lelaki mak…

Sebenarnya ibu ayah pun tak kenal perangai anak dia. Yang kenal perangai anak dia, bangun pagi tak lipat selimut ke terbongkang sampai tengahari ke malas kohong ke mulut macam hanat ke kaki pukul ke semua dia laki bini hadap dan bini yang tido duduk sebantal seselimut saja tahu.

Mak ayah bradik sdaramara sahabat semua tak kenal siapa anak lelaki nya yg sebenar..yg dia kenal dan kata apa yang dia nampak saja yang banyak kepuraan dan lakonan mungkin.

Sebab tu tugas ibu ayah, adik beradik ni jadi aircond bagi sejuk. Jangan jadi microwave pulak.

‘saya korbankan kasih sayang demi kebahagian fizo sekeluarga’

Sebenarnye dah banyak berlaku kes macam yang sy tulis ni..

Apepun kita semua tak tahu apa sbenarnya berlaku antara mereka kan..dari hati peribadi sy yang menulis sangat berharap fizo mawar kembali bersama…aamiin…

“Pesan untuk mak ayah islam seluruh dunia,jangan guna kuasa kita sebagai mak ayah untuk hancurkan rmh tangga anak lelaki anda..sebenarnya anda sedang menghantar anak anda ke neraka…”

Adimanja Kekal Hebat HQ

#AdibahRatnaImani


Petua Nak Hilang Jeragat, Hanya Guna 4 Bahan Je, Boleh Jadi Masker Wajah Cara Alami.

Memiliki kulit cantik, bersih dan mulus sebenarnya menjadi idaman semua wanita.

Namun nak dapat kulit cantik kena usaha. Begitu dengan menjaga kulit wajah. Bagi wanita yang berusia biasanya mengalami masalah jeragat. Ia menyebabkan wajah kelihatan kusam.

Salah satu cara untuk mengatasi masalah jeragat adalah menggunakan bahan secara alami. Sebagaimana perkongsian ini.
Hanya menggunakan 4 bahan je. Ikuti perkongsian ini.

Petua hilangkan jeragat

Bahan-bahannya:

Guna 4 bahan je

Beras
Kunyit hidup
Limau nipis
Putih telur

Cara-caranya:
1. Ambil segenggam beras kemudian rendam semalaman.
2. Toskan dan tumbuk sehingga halus dengan seinci kunyit hidup.
3. Lepas tu gaulkan bahan-bahan tadi dengan putih telur dan sedikit air perahan limau nipis.

Dah gaul semua bahan-bahan tadi tu bolehlah disapukan pada wajah sebagai masker, lakukan setiap hari untuk hasil yang memuaskan.

Pakai dalam 15minit pastu dah boleh cuci macam biasa. Terpulang nak pakai malam atau siang ikut sempat korang. Kalau siang tak sempat, pakai malam. Begitu jugak sebaliknya.
Selamat mencuba.

Sumber: Rohaya Ishak


Patutlah Sedap. Ini Rahsianya Nak Buat Resipi Kari Mamak Superb.

Lauk kari mamak antara menu yang menjadi kegemaran ramai. Bukan sahaja dapat makan diluar, menu ini boleh di masak sendiri di rumah.

Resepi Kari Mamak Ikan Tenggiri.
Perghhh..sedap sangat.  Dulu suami tak suka sekarang dah jadi menu peberet.

Bahan-bahannya:

1.5 kg Ikan tenggiri
4 labu bawang merah bombay dimayang halus
5 ulas bawang puteh dimayang halus
1 inci halia dimayang
2 keping kulit kayu manis
3 kuntum bunga lawang
1 setengah sudu besar halba campur
4 tangkai daun kari
100 gm kari ikan babas
30 gm serbuk cili babas
(kari dan serbuk cili di gaul ngan air bersama)
1 sudu besar asam jawa
Kalau santan pekat 200 gm.
Sedikit minyak untuk menumis.
Sayur tomato, cili besar hijau atau merah
Bendi atau terung bulat
Sedikit gula dan garam.

Cara-caranya :
Tumiskan halba campur, kulit kayu manis, bunga lawang dan halia, bawang yang dimayang. Dah agak kuning masukkan pes kari dan serbuk cili. Dah masak agak pecah minyak dan merah boleh masukkan santan cair. Tak nak guna santan boleh juga guna susu cair.
Masukkan daun kari, asam jawa, garam dan gula. Daun kari boleh juga tumis terlebih awal bersama bawang tadi.
Dah nampak mendidih, boleh masukkan ikan. Kacau perlahan.Ambik periuk lain rebus air terlebih dahulu. Kemudian celur terung bulat kejapan. Air yang mendidih tu helok potong hujung dan tangkai bendi, terus campak dalam periuk rebusan tu.
Masukkan bendi, terung bulat yang dah dicelur, tomato dan cili besar. Siappp.
Selamat mencuba.

Selamat mencuba!


Terima Menantu Anda Seadanya. Itu Pilihan Anak & Jangan Bebankan Emosi Mereka Hanya Kerana Dia Bukan Pilihan Anda.

Dalam rumah tangga kena saling memberi dan menerima. Dua orang berbeza yang hidup bersama memerlukan komitmen dan juga kerjasama yang baik. Apabila anda menerima pasangan dengan hati terbuka, maka automatik anda juga perlu menerima ahli keluarga yang lain.

Namun, sering kali masalah menantu dan mentua menjadi isu dalam rumah tangga. Nak nak lagi bagi si ibu yang enggan  ‘melepaskan’ anak. Justeru, pelbagai masalah timbul.

Sebagai mentua kena tunjukkan teladan dan contoh yang baik, memberi nasihat dan panduan supaya rumah tangga anak kekal bahagia. Begitu juga menantu kena bijak beli jiwa mentua barulah hubungan itu dapat dieratkan.

Entah kenapa…masih ada segelintir mertua yang tak dapat menerima siapa menantunya seadanya diri menantunya itu walhal menantunya itu adalah seseorang yang merupakan pilihan anaknya sendiri…buah hati anaknya…cinta anaknya.

“Mak, isteri saya tu, mungkin bukan seperti yang mak impikan, yang mak bayangkan, yang mak harapkan, tapi dia pilihan saya”

“Saya terima baik buruk dia, kekurangan, kelemahan dia seadanya dirinya, dan saya harap, mak pun sama, dapat terima…”

“Kenapa bini kau bangun lambat?” semalam anak buat perangai mak, dia tak boleh tidur…”kenapa bini kau balik keje lewat?” dia ada meeting mak, pastu jem, sbb tu dia lewat sampai…”kenapa bini kau duduk dalam bilik” dia menyusu anak mak, takkan nak menyusu kat ruang tamu, abang nampak nanti…

Kenapa…kenapa…kenapa…

Banyak perkara yang mertua boleh persoalkan semata2 untuk mencari kesalahan si menantu…kadang2 ada yang sengaja menyalahkan menantu atas sebab2 yang tidak logik dek akal…kesalahan yang sengaja diada2kan, dibuat2 untuk menampakkan buruk si menantu, untuk membuatkan anaknya meninggalkan menantunya itu…atas alasan, dia tak suka menantu itu, dia tak sebulu dengan menantu itu, dia tak expect yang dia akan dapat menantu macam tu…

Expectation dia lebih tinggi…

Tolong terima menantu anda seadanya dirinya…itu pilihan anak anda dan bukannya anda…anak anda yang bakal berkongsi hidup dengannya, dan bukannya anda…tolong jangan membebankan mental, emosi dan perasaan menantu hanya disebabkan DIA BUKAN PILIHAN ANDA…✌


“Arwah Pergi Sebagai Anak Syurga.” Demam Panas & Batuk Tak Kebah, Anak ‘Pergi’ Ketika Ke Hospital

Sebak, pilu dan pelbagai rasa menyelubungi hati tatkala membaca perkongsian ayah ini yang kehilangan arwah anak tunggalnya secara mengejut usai mengalami demam panas dan batuk

Tiada ungkapan yang mampu diluahkan tatkala permata hati yang dinanti-nantikan ini akhirnya ‘pergi’ buat selama-selamanya.

Lebih memilukan, Muhammad Nurfaiq Danish atau lebih mesra dengan panggilan Faiq meninggal dunia semasa dalam perjalanan ke hospital.

Doktor kemudiannya meminta mereka datang semula ke hospital pada Isnin untuk mengambil darah. Namun perancangan Allah lebih baik, anaknya dijemput Illahi sewaktu dalam perjalanan ke hospital.

Sehingga perkongsian ini dimuatnaik, kata ayahnya punca kematian masih belum diketahui kerana masih menunggu keputusan darah.

Ibarat penyeri dalam rumah sudah tidak ada suara budak. Tidak ada orang yang kita nak main. Dia anak yang pertama dan tunggal sebab itu rasa terkesan sangat-sangat,” ujar ayahnya dalam keadaan sebak.

“Terima kasih atas kenangan 2 tahun 3 bulan. Walaupun hanya seketika tetapi ibu dan ayah anak syurga ini rasa seperti rasa sungguh lama bersamanya.

“Tiada apa dapat diucapkan melainkan jutaan terima kasih kerana mendoakan arwah anak saya Muhammad Nurfaiq Danish dan ucapan semangat untuk kami sekeluarga agar terus kuat lalui hari-hari tanpa satunya si penyeri kami di sisi.

“Sesungguhnya perancangan Allah itu maha indah, arwah pergi sebagai anak Syurga bukan sebagai anak soleh yang kami impikan. In shaa allah kami akan kuatkan hati untuk menerima takdir yang Esa.

“Pasti arwah sedang tersenyum gembira melihat ramai orang sayang dan mendoakannya,” ujar si ayah yang menahan rindu pada anaknya.


Belum Reda Isu Ayam, Kini Bekalan Ikan Kurang & Harga Meningkat

Belum reda isu kenaikan dan kekurangan bekalan ayam di Malaysia, kini timbul pula masalah bekalan ikan yang dilaporkan turut berkurangan sekaligus berlaku kenaikan harga.

Menerusi laporan yang dibuat myMetro, kenaikan harga  sebanyak 20% di Kelantan disebabkan nelayan di negeri itu tidak dapat turun ke laut berikutan keadaan cuaca buruk sejak seminggu lalu.

Keadaan itu membahayakan nyawa nelayan sekali gus menyebabkan mereka tidak boleh menjalankan aktiviti menangkap ikan di laut.

Harga ikan dilaporkan telah naik mendadak dengan selayang kecil berharga RM12 sekilogram berbanding RM8 sekilogram sebelum ini dan kerisi sebanyak RM16 sekilogram berbanding RM10 sekilogram sebelum ini.

Manakala Sinar Harian pula melaporkan, di Johor, bekalan ikan dan hidupan laut berkurangan sebanyak 50% berbanding sebelum ini menyebabkan harganya meningkat sekitar RM1 sehingga RM4 sekilogram.

Hal ini berlaku disebabkan faktor cuaca selain kos pengangkutan yang semakin mahal.

Ikan kembung, cencaru dan selar kuning mengalami masalah kekurangan bekalan yang ketara dan kini kebanyakannya hanya boleh diperolehi dari pembekal di Perak.

Sebelum ini,  kembung dijual pada harga RM14 hingga RM16 sekilogram namun telah mula meningkat dan dijual antara RM18 hingga RM20 sekilogram.

Ikan selayang pula sekarang RM15.50 sekilogram berbanding hanya RM11 manakala cencaru pula naik ke RM11 berbanding hanya antara RM8 hingga RM9 sekilogram.


“Bertabah Sayang, Doakan Kami Ya.” Kandungan Cecah 34 Minggu, Sheikh Muszaphar Dedah Isteri Terpaksa Ditahan Wad!

Bagi setiap pasangan yang berkahwin, kehadiran si kecil pastinya menambahkan kasih sayang dalam keluarga. Saat mengetahui bakal bergelar ibu dan ayah, itulah momen yang cukup indah dan dinantikan.

Namun, bagi sang isteri pelabagi dugaan dan cabaran terpaksa dilalui dalam tempoh kehamilan tersebut. Lebih-lebih lagi bagi ibu yang mengandungkan anak kembar.

Demikianlah pasangan Datuk Dr. Sheikh Muszaphar Datin Dr Halina yang sekali lagi bakal menimang cahaya mata kembar. Pasangan ini sering memuat naik perkongsian mengenai perjalanan kehamilan. Terbaru Angkasawan Negara ini memaklumkan bahawa isterinya  terpaksa ditahan di wad sebuah hospital baru-baru ini.

Menurut Muszaphar, isterinya, Datin Dr. Halina kini perlu dipantai secara rapi berikutan bacaan tekanan darah dan gulanya tidak berapa stabil.

“Kandungan Dr. Halina kini sudah berada pada 34 minggu, Alhamdulillah.

“Malangnya, dia terpaksa dimasukkan ke wad hari ini untuk pemantauan rapi berikutan bacaan tekanan darah dan paras gula tinggi yang mengakibatkan dirinya mengalami pembengkakan.

“Mengandung anak kembar, horman tidak akan stabil dan perlu dikawal,” katanya lagi.

Dalam perkongsian terbaru itu, Muszaphar memuat naik video dirinya bersama isteri menjalani ujian saringan Covid-19 yang menjadi syarat wajib bagi kemasukan ke wad.

“Bertabah sayang, Insya-Allah semuanya akan dipermudahkan. Doakan kami ya,” coretnya.


Kek Oreo Bajet Bawah RM10 Aje. Patutlah Viral, Nak Buat Pun Mudah!

Anak-anak memang suka makan kek. Jika mahu membeli pasti harganya mahal. Lebih-lebih lagi jika kek jenis coklat, sudah tentu mahal.

CARA MEMBUATNYA

Selamat mencuba!


“Test Language Power” Baru 9 Bulan, Anak Raja Ilya Dah Faham 3 Bahasa

Cepat betul masa berlalu, pejam celik pejam celik usia anak pelakon Raja Ilya, Talita Love  dah pun masuk 9 bulan.

Menerusi perkongsiannya terhadap perkembangan Talita di laman Instagram, anaknya itu kini sudah mampu memahami 3 bahasa iaitu, Bahasa Melayu, Inggeris dan Tamil ketika disuruh Raja Ilya untuk bawa kain ke ruang tamu.

Seakan-akan faham dengan arahan ibunya, Talita kelihatan terus bergerak ke ruang tamu bersama kain yang diletakkan di atas walker bayi itu.

Sementara itu, Raja Ilya turut meluahkan rasa sebaknya apabila seakan tidak percaya yang dia sudah mempunyai anak sendiri dikala menjelang syawal kali ini.

“Macam tak percaya Raya ni ada darah daging sendiri (happy tears) tak tahu nak cakap macam mana, lain macam feeling minggu ni bila nak dekat dekat raya ni,” luahnya.

Meninjau pula ke ruangan komen, rata-rata warganet turut berkongsi perasaan yang sama seperti Raja Ilya ketika melihat perkembangan anak-anak.

Untuk rekod, pelakon berdarah kacukan ini telah sah mendirikan rumah tangga bersama suaminya Trent Garret pada Disember 2018 di Perth Australia dan dikurniakan seorang anak perempuan yang diberi nama Talita Love.

Sumber: Instagram Raja Ilya